Ιστορίες Εγκλημάτων: Απόστολος Κοσμάς ο εξ ανάγκης Παιδοκτόνος - volvipress\nΣτις 7 Ιουλίου 1996 ο Απόστολος Κοσμάς, 54 χρόνων, μηχανολόγος, επιχειρηματίας, κάτοικος Κηφισιάς, πατέρας τριών αγοριών, σκοτώνει με τσεκούρι μέσα στο σπίτι τους τον πρωτότοκο γιο του Βαγγέλη, 27 χρόνων, ο οποίος αντιμετώπιζε έντονα ψυχολογικά προβλήματα. Στη συνέχεια μεταφέρει το πτώμα του παιδιού του στον Κάλαμο, το περιλούζει με βενζίνη και το καίει. Κανείς εκτός της οικογένειας και του οικείου περιβάλλοντος της οικογένειας και του δράστη, δεν γνώριζε την τραγική ιστορία που εξώθησε στην αποτρόπαια και συνάμα απεγνωσμένη πράξη τον απελπισμένου πατέρα.\nΟ Βαγγέλης Κοσμάς ο οποίος στα 15 του για πρώτη φορά εμφάνισε την «τρέλα» ήταν ο «άγγελος» που έγινε «βασανιστής». Ήταν ένα παιδί ευφυέστατο που παρά τη βαριά κατάσταση της υγείας του προσπαθούσε και διατήρησε για καιρό «νησίδες λογικής» στο ταραγμένο του μυαλό, θα πει ο ψυχίατρός του.\nΗ σχιζοφρένια παρανοϊκού τύπου όμως με ανεξέλεγκτη επιθετικότητα ήταν μια αρρώστια έξω από τα μέτρα του. Δεν μπορούσε να «τη φέρει βόλτα» ούτε ο ίδιος ούτε η οικογένειά του, που ζούσε με την ελπίδα ότι η αγάπη μπορεί να θεραπεύει, αλλά ούτε και ο γιατρός του που πάσχιζε χρόνια, επίκουρος καθηγητής της Νευρολογίας και της Ψυχιατρικής στο Πανεπιστήμιο Αθηνών, ο κ. Παπαγεωργίου, ο οποίος στο τέλος με έμφαση γνωμάτευσε στους γονιούς: «αναγκαστική νοσηλεία» η μόνη λύση.\nΤραγική η επιβεβαίωσή του από τα γεγονότα. Ο πατέρας όμως δεν άντεχε στην ιδέα του εγκλεισμού. «Του είχα υποσχεθεί του παιδιού μου ότι ποτέ ξανά (είχε νοσηλευθεί λίγο καιρό σε ψυχιατρική κλινική) δεν θα το έκλεινα σε ίδρυμα. Με είχε πιστέψει το αγόρι μου γιατί με αγαπούσε πολύ » θα πει «ήταν η αδυναμία μου». Και η μάνα «με την καρδιά της σκισμένη στα δύο» με πόνο βαθύ και κλάμα βουβό θα πει: «Δεν θέλαμε να το βάλουμε σε δημόσιο ψυχιατρείο. Εκεί που το ένα παιδί βιάζει το άλλο. Αγάπη τού δίναμε ελπίζοντας. Αγάπη και υπομονή». «Πλάνη» θα αποφανθεί ο εισαγγελέας και «μοιραίο λάθος» θα επισημάνουν οι ειδικοί.\nΗ τρέλα όμως φοβίζει. Και ότι φοβόμαστε το αποφεύγουμε. Η οικογένεια Κοσμά δεν ήθελε (ακόμη και όταν η κατάσταση του Βαγγέλη είχε επιδεινωθεί) να παραδεχθεί την οδυνηρή πραγματικότητα. Να παραδεχθούν οι γονείς του ότι είχαν φέρει στον κόσμο ένα άρρωστο και επικίνδυνο παιδί. Πεισματικά πίστευαν ότι, «αν έπαιρνε τα φάρμακά του, όλα θα πήγαιναν καλά». Το «στίγμα» του ψυχασθενούς, του ανθρώπου με το μυαλό το ταραγμένο, δεν είχε αφήσει αλώβητους, έστω κι αν δεν το είχαν υποψιασθεί, ούτε δύο ανθρώπους μορφωμένους και οικονομικά ευκατάστατους, όπως οι γονείς του τραγικού Βαγγέλη.\nΗ φοβία όμως για την τρέλα, η αποστροφή για τον «σχιζοφρενή» καθόρισε και τη στάση της Αστυνομίας.\nΌσες φορές ο τραγικός πατέρας απευθύνθηκε, απελπισμένος πια, με τα χαρτιά της εντολής του εγκλεισμού στα χέρια στο Αστυνομικό Τμήμα της περιοχής αντιμετωπίστηκε με δικαιολογίες «δεν μπορούμε εμείς να τον καταφέρουμε» και άλλα τέτοια «υπηρεσιακά». Ακόμη και το μεσημέρι του φόνου πήγε δύο φορές ο Απόστολος Κοσμάς στο Τμήμα εκλιπαρώντας για υλοποίηση του εγκλεισμού. Ήταν όμως άτυχος.\nΝοοτροπίες που διαψεύδονται από τη ζωή, και μάλιστα τραγικά, και φόβοι που δεν αντιστοιχούν στην πραγματικότητα, συγκυρίες μοιραίες και τραγικές μαζί οδήγησαν τελικά αυτόν τον πατέρα σε ένα έγκλημα ακατανόητο ακόμη και για τον ίδιο.\nΤον έφεραν πρόσωπο με πρόσωπο με την οδύνη και τη φρίκη. Με τον θάνατο του παιδιού του που λάτρευε, με τη δυστυχία της οικογένειάς του και τη δική του συμφορά.\nΗ ζωή για αυτόν είναι μια απίστευτη τυραννία. «Θα είχα αυτοκτονήσει» θα πει «αλλά το μικρό μου το παιδί, ο Σταύρος μου, το κακόμοιρο μου είπε μια μέρα: Πατέρα, κοιμάμαι και ξυπνώ κάθε πρωί γιατί ξέρω ότι υπάρχεις»!\nΤο 1995 αρχίζει η αντίστροφη μέτρηση. Ο Βαγγέλης δεν παίρνει τα φάρμακά του. Το καταλαβαίνουν. Βάζουν τις σταγόνες μέσα σε χυμούς, στο φαγητό. Πίνουν και τρώνε όλοι. Να μην το καταλάβει. «Θα μας σκότωνε. Αρχίζει να μου ζητάει χρήματα για όπλα.\nΟ γιατρός λέει να τον βάλουμε μέσα. Για δεύτερη φορά. Παίρνουμε εισαγγελική εντολή. Η Αστυνομία φοβάται. “Είναι επικίνδυνος”, μας λένε, “πρέπει να έλθουν τα ΕΚΑΜ”. Όχι τα ΕΚΑΜ. Όχι το παιδάκι μας ». Κλαίει. «Παίρνει τις σταγόνες του. Είναι καλύτερα. Δεν ήθελα να τον κλείσω σε ψυχιατρείο. Δεν το άντεχα». Μας πώς ήταν καλύτερα; Αφού ήταν τρελός! «Ελπίζαμε», συνεχίζει. «Τον βάζω σε διάφορες δουλειές γνωστών μου. Φεύγει. Αγοράζει χασίς. Χειροτερεύει. Χτυπούσε τη μητέρα του. Αποφασίζουμε να τον πάμε στο Αιγινήτειο. Δεν γίνεται. Ο γιατρός φοβάται για τη ζωή του. Μέχρι να βρω μια λύση, αποφασίζω να τον στείλω διακοπές στη Μύκονο. Και αν σκοτώσει κανέναν; Θα είχαμε ηθική ευθύνη». Απελπισία. Απόγνωση. Ο χρόνος ασφυκτικός.\nΟ Απόστολος Κοσμάς είναι σαν να τα ξαναζεί. Κλαίει. Όλο κλαίει…\nΟ παιδοκτόνος μεταφέρεται στον ανακριτή…\nΣάββατο 26 Ιουλίου. Είναι μόνος στο σπίτι. Ο Βαγγέλης τού δίνει ρητή παραγγελία: «Αν μέχρι να γυρίσω δεν μου έχεις βρει λεφτά για όπλα, θα σε σκοτώσω».\nΠάει στην Αστυνομία. Ο διοικητής λείπει. Συγκυρία; Μοίρα; Γυρίζει σπίτι. Είναι πανικοβλημένος. Ακούει τον Βαγγέλη να επιστρέφει. «Τρέχω στο σαλόνι.\nΜε φωνάζει, με γυρίζει πίσω και… σας παρακαλώ, τα υπόλοιπα διαβάστε τα μόνοι σας». Κλαίει γοερά. Με λυγμούς. Ψάχνει στις τσέπες για τα χάπια του. Είναι καρδιακός.\nΠροσπαθεί να συνεχίσει. Δεν μπορεί. «Σας παρακαλώ. Δικάστε με 100 χρόνια.\nΔεν με νοιάζει. Μη με στενοχωρείτε άλλο, όμως. Διαβάστε τα από τα χαρτιά σας. Δεν μπορώ». Ολόκληρο το δικαστήριο παγώνει. Είναι λυγμός, αυτός ο ήχος που βγαίνει από μέσα του; Η καρδιά του; Είναι κατακόκκινος. Ιδρωμένος. Λύνει τη γραβάτα. Και τότε γίνεται το πρωτοφανές. Δικαστές, ένορκοι, δημοσιογράφοι, όλοι δακρύζουν. Διακοπή της δίκης για πέντε λεπτά. Η γυναίκα του τρέχει κοντά του, τον χαϊδεύει. Συνεχίζει. Καθιστός πια, αποκαμωμένος. Μέσα σε αναφιλητά είναι εκείνος τώρα που ρωτάει τους δικαστές.\n«Πώς μπόρεσα να σκοτώσω το παιδί μου; Είμαι εγκληματίας; Μήπως είμαι τρελός; Καλύτερα να είχα αυτοκτονήσει». Και δίνει μια υπόσχεση στον Θεό και στο δικαστήριο. «Αν βγω από τη φυλακή, θα βοηθήσω τα παιδάκια που έχουν την ίδια αρρώστια με τον Βαγγέλη μου». Ζητάει μια χάρη. «Δώστε μου μια άδεια. Να πάω κι εγώ στον τάφο του παιδιού μου. Να κλάψω. Δεν έχω πάει ποτέ…».\nΠρώτη ημέρα της δίκης\nΗ Ελευθερία Κοσμά ζητάει από τους συνηγόρους του άνδρα της να μην αφήσουν τους φωτογράφους στην αίθουσα. «Δεν αντέχουμε». Κάμερες, φλας, μικρόφωνα, όλα στρέφονται στον κατηγορούμενο. Τρομάζει. Το βλέπεις στα μάτια του. Κλαίει. «Σας παρακαλώ. Πρόκειται για μια οικογενειακή τραγωδία». «Να βγουν έξω οι φωτογράφοι», φωνάζει η πρόεδρος. Κάθεται στο εδώλιο. Γυρίζει πίσω του.\nΨάχνει με το βλέμμα τους ανθρώπους του. Τη γυναίκα του. Τα παιδιά του. Είναι φοβισμένος. Κοιτάζει τους δικαστές. Τρέμουν τα χέρια του. Σκουπίζεται με ένα μαντίλι. Άρχεται η συνεδρίασης. Καταθέτουν κάποιοι συγγενείς. «Δεν είμαστε εδώ για να υπερασπίσουμε τον δολοφόνο αλλά τον άριστο οικογενειάρχη, τον σύζυγο, τον πατέρα. Και των άλλων παιδιών. Πάνω απ’ όλα, όμως, του Βαγγέλη». Έρχεται η σειρά του 20χρονου Σταύρου. Του μικρότερου γιου, που έζησε την τραγωδία από κοντά. Κλαίει.\n«Ο πατέρας μου ήταν το πρότυπό μου. Προσπαθούσα να του μοιάσω. Σε όλα». Φοβόταν; «Κατάλαβα ότι έπρεπε μόνος μου να προστατεύσω τον εαυτό μου. Κλείδωνα την πόρτα μου και άφηνα τα παντζούρια ανοιχτά. Δεν έφταιγε ο αδελφός μου. Η αρρώστια του μόνο».\nΟ μεγαλύτερος αδελφός, ο Κωνσταντίνος, έλειπε για σπουδές στην Αγγλία.\nΟ δεύτερος γιος του Κ. υπερασπίστηκε τον πατέρα του…\n«Ήμουν η σανίδα σωτηρίας για το αδελφάκι μου. Δεν ήταν ο πατέρας μου που έκανε όλα αυτά». Σκύβει το κεφάλι. Είναι νευρικός. Δεν μιλάει. «Ο πατέρας σήκωνε το βαρύτερο φορτίο». Είναι η ώρα να μιλήσει η σύζυγος του Απόστολου Κοσμά. Η μάνα του Βαγγέλη. Δεν μπορεί να διαχωρίσει τους δύο ρόλους της. Κλαίει. Δεν έχει θυμό για τον άνδρα της. Γι’ αυτό και δεν έχει λύτρωση για εκείνην. «Το παιδί μου είχε μια ζωή γεμάτη αγάπη.\nΤο τέλος του δεν δείχνει αγάπη. Αυτό με τυραννάει πάντα». Κατεβαίνει από το βήμα. Κοιτάζει τον άνδρα της. Του δίνει το χέρι. Εκείνος το σφίγγει με αγωνία. Κλαίνε και οι δύο. Μιλάει ο ψυχίατρος του Βαγγέλη. «Ήταν επικίνδυνος. Είχα επιμείνει στην αναγκαστική\nνοσηλεία. Στον εγκλεισμό. Δεν το ήθελαν οι γονείς. Δεν το άντεχαν », θα πει ο επίκουρος καθηγητής κ.Λ. Παπαγεωργίου. Ακολουθούν οι δύο πραγματογνώμονες που εξέτασαν τον Απόστολο Κοσμά. «Μπορεί να είχε μειωμένη ικανότητα καταλογισμού την ώρα του φόνου. Να μην καταλάβαινε τις πράξεις του ». Ίσως. Το δέχθηκε και ο εισαγγελέας. Το δέχθηκε και το δικαστήριο.\nΕίναι δύο το μεσημέρι. Οι δικαστές συσκέπτονται από τις δώδεκα παρά είκοσι.\nΣχεδόν δυόμισι ώρες. Η πόρτα που βρίσκεται στο πλάι της έδρας ανοίγει. Δεκάδες μάτια στρέφονται προς τα εκεί. Οι δημοσιογράφοι τρέχουν. Ο κόσμος στο ακροατήριο αδημονεί. Η οικογένεια του Απόστολου Κοσμά, η σύζυγός του και τα δύο του παιδιά, κοιτάζουν με αγωνία. Λάθος. Η πόρτα ξανακλείνει. «Δοκιμάζουν τα νεύρα μας», λέει μια δημοσιογράφος. Ένα λεπτό αργότερα η πόρτα ξανανοίγει. Αυτή τη φορά οι δικαστές και οι ένορκοι του Μεικτού Ορκωτού Δικαστηρίου ανεβαίνουν στην έδρα. «Φέρτε τον κατηγορούμενο», λέει η πρόεδρος. Ο Απόστολος Κοσμάς ανεβαίνει τα σκαλιά της πλαϊνής εισόδου και μπαίνει συνοδεία αστυνομικών. Το μαύρο δερμάτινο σακάκι που φορούσε και τις τρεις ημέρες της δίκης το κρατά στα χέρια. Δείχνει ήρεμος. Είναι; Κάνει να καθίσει στο εδώλιο. Σηκώνεται αμέσως. Η πρόεδρος του λέει να καθίσει. Κοιτάζει στα μάτια τους δικαστές. Περιμένει.\nΔιαβάζεται η απόφαση του δικαστηρίου. Ένοχος, αλλά με δύο ελαφρυντικά. 18 χρόνια κάθειρξη. Η υπεράσπιση ζητεί μείωση της ποινής. Οι δικαστές αποσύρονται.\nΚοντεύει δύο και μισή. «Μισή ώρα για να κάνουν επιμέτρηση των ποινών;» διερωτάται ένας από τους συνηγόρους υπεράσπισης. Ο δεύτερος γιος του Απόστολου Κοσμά, ο 24χρονος Κωνσταντίνος, πλησιάζει στα έδρανα των δικηγόρων του πατέρα του. Κάτι θέλει να ρωτήσει. Διστάζει. «Τι έχεις, παιδί μου; Τι σε ανησυχεί; Πάμε καλά». «Γιατί αργούν; Τι κάνουν τώρα μέσα;» ρωτάει. «Κάνουν επιμέτρηση των ποινών. Μην ανησυχείς», τον διαβεβαιώνει ο καθηγητής κ. Αλ. Κατσαντώνης. Φεύγει σκυφτός. Επιστρέφει στη θέση του. Δίπλα στον μικρότερο αδελφό, δίπλα στη μητέρα του. Οι δικαστές ανεβαίνουν στην έδρα. Ο κατηγορούμενος ξανάρχεται. Το ίδιο χαμηλωμένο βλέμμα.\n15 χρόνια κάθειρξη και 6 μήνες φυλάκιση. Οι δικαστές αποχωρούν. Έρχεται η ώρα των ΜΜΕ. Οι τεχνικοί με τις κάμερες και οι φωτογράφοι τρέχουν. Το εδώλιο του κατηγορουμένου έχει γεμίσει δημοσιογράφους με τα μπλοκ ανοιχτά. «Κύριε Κοσμά, μας υποσχεθήκατε δηλώσεις». Χαλασμός Κυρίου! Φασαρία, φωνές, σπρωξίματα. «Περιμένετε, όχι ακόμη. Τώρα!». «Ευχαριστώ τους δημοσιογράφους και τους δικαστές. Για την ανθρωπιά τους». Φεύγει. Η γυναίκα του και τα παιδιά του αγκαλιάζονται.\nΟι δικηγόροι του εισπράττουν συγχαρητήρια.\nΟ επίλογος του τραγικού οικογενειακού δράματος θα γραφτεί αργότερα, όταν ο Απόστολος Κοσμάς θα αφήσει την τελευταία πνοή του, προδομένος από την αδύναμη καρδιά του , μέσα στην φυλακή.\nΈρευνα – επιμέλεια: Συντακτική ομάδα Volvipress.gr\nπηγές: tovima.gr, eglimawordpress.com, mixanitouxronou.gr\nTags: Ιστορίες Εγκλημάτων\nPrevious Την έσφαξε ο σύζυγός της με 60 μαχαιριές (Βίντεο)\nNext Ιστορίες Εγκλημάτων: Ερωτικό έγκλημα στη Θεσσαλονίκη


Νεολαία ΜέΡΑ25: Η στοχοποίηση της Γιάννας Κούρτοβικ δε θα περάσει - ΜέΡΑ25\nHome / Ανακοινώσεις / Νεολαία ΜέΡΑ25: Η στοχοποίηση της Γιάννας Κούρτοβικ δε θα περάσει\nΝεολαία ΜέΡΑ25: Η στοχοποίηση της Γιάννας Κούρτοβικ δε θα περάσει\nΗ στοχοποίηση της Γιάννας Κούρτοβικ δε θα περάσει! Στις προσωπικές επιθέσεις απαντάμε συλλογικά. Εκφράζουμε την αλληλεγγύη μας στην Γιάννα Κούρτοβικ. Κάτω τα χέρια από τους αγωνιστ(ρι)ές.\nΤην Τρίτη 17/11, μετά την διάλυση της πορείας του Πολυτεχνείου από τις αστυνομικές δυνάμεις με τον πιο άγριο και αυταρχικό τρόπο. Ο λογαριασμός Georghy Zhukov, γνωστός και δημόσιος ακροδεξιός χρήστης στο Twitter, δημοσίευσε, προφανώς εν αγνοία της, φωτογραφία της με την περιγραφή «Η Γιάννα Κούρτοβικ συντονίζει – κατευθύνει τα επεισόδια δίνοντας σε real time τη θέση των ΜΑΤ στους μπαχαλάκηδες. Το παρακράτος της Αριστεράς με ονοματεπώνυμο..».\nΚαταγγέλλουμε την συκοφαντική και ανήθικη επίθεση στην δικηγόρο Γιάννα Κούρτοβικ. Η Γιάννα Κούρτοβικ προφανώς ενοχλεί το ακροδεξιό ακροατήριο και την κρατική εξουσία καθώς μέσα από τους αγώνες της εντός και εκτός της δικαστικής αίθουσας υπερασπίζοντας αδύναμους, πρόσφυγες/μετανάστες συμβάλει στο κίνημα και δεν μπορεί να αμαυρώσει κανείς την διαδρομή της.\nΗ δικηγόρος Γιάννα Κούρτοβικ υπέβαλε μήνυση που αφορά τρία αδικήματα:\n– Αποτύπωση μη δημόσιας πράξης τρίτου προσώπου (το οποίο κανονικά διώκεται αυτεπάγγελτα).\nΤομέας Ψηφιακής Πολιτικής: Η κυβέρνηση παραβιάζει το GDPR ή ψεύδεται;Τομέας Πολιτισμού: Η αισθητική είναι ηθική


Ο Εκπαιδευτικός Όμιλος LE MONDE συμμετέχει με χαρά στην 3η Μεγάλη Γιορτή για τα Παιδιά που διοργανώνει ο Οργανισμός Το χαμόγελο του Παιδιού. - LE MONDE\nΑρχική > Ο Εκπαιδευτικός Όμιλος LE MONDE συμμετέχει με χαρά στην 3η Μεγάλη Γιορτή για τα Παιδιά που διοργανώνει ο Οργανισμός Το χαμόγελο του Παιδιού.\n5 Δεκεμβρίου, 2016 - Εταιρική Κοινωνική Ευθύνη\nΤην Πέμπτη 8 Δεκεμβρίου 2016, 18.30-19.30 και την Κυριακή 11 Δεκεμβρίου 2016, 16.00-18.00, ο Pastry Chef της Σχολής LE MONDE, κ. Χάρης Ψιλόπουλος, θα διδάξει στους μικρούς μας φίλους πως να παρασκευάζουν χριστουγεννιάτικα γλυκίσματα και σνακς, όπως: Christmas cupcakes, smart cereal bars & Christmas cookies. Χρησιμοποιώντας αγνά υλικά, υψηλής διατροφικής αξίας, αποδεικνύουμε ότι το γλυκό μπορεί να είναι ο καλύτερος φίλος μας.


Σου δίνουμε μία φωτογραφία, βρίσκεις τον guest στους Απαράδεκτους;\nΕίσαι πραγματικός φαν των Απαράδεκτων; Απόδειξέ το μας απαντώντας σε μόλις 9 ερωτήσεις.\nΤο quiz του OneMan για αυτό το Σαββατοκύριακο θα έχει έναν χαρακτήρα επικαιρικό. Οι Απαράδεκτοι συμπληρώνουν φέτος 30 χρόνια από την πρεμιέρα τους και για τον λόγο αυτό το MEGA επέλεξε να τους επαναφέρει στο πρόγραμμά του. Η αρχή θα γίνει την επόμενη Παρασκευή, Παραμονή Χριστουγέννων, στις 21:00 η ώρα.\nΟι Απαράδεκτοι είναι μία από τις ελληνικές σειρές που έχουν όχι μόνο πάρα πολλούς αλλά και πάρα πολύ φανατικούς οπαδούς. Δεν θα μπορούσε, λοιπόν, το σημερινό μας quiz να μην αφορά τη σειρά που έκανε η Δήμητρα Παπαδοπούλου. Δεν είναι εξάλλου η πρώτη φορά που το κάνουμε.\nΗ διαφορά είναι ότι τώρα θα επικεντρωθούμε στα περίφημα guest της σειράς. Πιο συγκεκριμένα, παρακάτω θα βρείτε 9 φωτογραφίες. Κάτω από κάθε μία εξ αυτών υπάρχουν τρία ονόματα. Μόνο ένα εξ αυτών είναι το όνομα που αντιστοιχεί στον εικονιζόμενο. Απάντησε μας και ανάλογα με το πόσα θα βρείς, θα σε κατατάξουμε σε μία εκ των τριών κατηγορίων. Ομολογουμένως για έναν πραγματικό φαν των Απαράδεκτων, το quiz είναι πανεύκολό. Για να σε δούμε.


Δεν του άξιζε αυτή η ήττα… | Thrylos24.gr\nΟ Κωνσταντίνος Τούμπανος γράφει το γιατί οι «ερυθρόλευκοι» δεν άξιζαν να φύγουν ηττημένοι από το «Ντραγκάο», το πως όλοι δικαιούνται να κάνουν λάθη, αλλά και το ότι χάθηκε μονάχα μία «μάχη»…\nThrylos24.gr Δημοσίευση : 29 Οκτωβρίου 2020 00:34 | Επιμέλεια : Κωνσταντίνος Τούμπανος | Κατηγορία : Bloggers\nΑρχική » Bloggers » Δεν του άξιζε αυτή η ήττα…\nΜε μία ήττα από την Πόρτο και με ένα 2-0 στην πλάτη έφυγε ο Ολυμπιακός από το «Ντραγκάο» το βράδυ της Τρίτης, δίχως να πάρει κάτι από άποψης βαθμών. Ήταν ένα ματς, που σε καμία περίπτωση, οι «ερυθρόλευκοι» δεν άξιζαν να φύγουν με άδεια χέρια, παρά τα όποια λάθη έγιναν και θα μπορούσαν να ρίξουν τελείως την ψυχολογία της ομάδας του Πέδρο Μαρτίνς.\nΠαρά το λάθος του Μπουχαλάκη, το οποίο άλλαξε τελείως τον αγώνα, οι Πειραιώτες βρήκαν πολύ γρήγορα τα ψυχικά αποθέματα για να «ξεπεράσουν» το απανωτό «χτύπημα» του 1-0 μόλις στο 11’ και να παίξουν ποιοτικό ποδόσφαιρο. Η πίεση της Πόρτο στα ψηλά και συγκεκριμένα στους Σεμέδο, Σισέ και ακόμη περισσότερο στον «σημαδεμένο» από τον Κοσεϊνσάο, Μπουχαλάκη, μπορούσε να δημιουργήσει και άλλες επικίνδυνες καταστάσεις για τους «δράκους» στα «ερυθρόλευκα» καρέ, αλλά και γκολ ισοφάρισης.\nΚαι αυτό γιατί ο Ολυμπιακός «έσπασε» αρκετές φορές την πίεση της Πόρτο και βγήκε μπροστά με πολύ καλές προϋποθέσεις, έχοντας παράλληλα και καλές ευκαιρίες για να φέρει το ματς στα ίσα και έπειτα να διεκδικήσει και το «διπλό».\nΌσον αφορά το δεύτερο ημίχρονο, οι «ερυθρόλευκοι» ανέβασαν κατακόρυφα την απόδοσή τους, πίεσαν και αυτοί με την σειρά τους, είχαν μεγάλες ευκαιρίες και έπρεπε να είχαν σκοράρει. Το γκολ δυστυχώς δεν ήρθε και έπειτα από τις αλλαγές του Πέδρο Μαρτίνς φαίνεται πως το παιχνίδι χάθηκε, παρότι το σκορ μέχρι το 84’ ήταν στο 1-0.\nΗ είσοδος των Μπρούμα και του Βινάγκρε από τον Πορτογάλο τεχνικό στο 70’ δεν βοήθησαν καθόλου την ομάδα, αλλά την αποσυντόνισαν εντελώς σε σημείο να χαθεί το πολύ καλό δεύτερο ημίχρονο που έκανε μέχρι εκείνο το σημείο ο Ολυμπιακός. Ήταν και οι δύο φανερά ανέτοιμοι να σηκώσουν το βάρος ενός τέτοιου παιχνιδιού, που φάνηκε αισθητά από τον δεύτερο, ο οποίος φοβόταν ενώ δεν έμπνεε και την σιγουριά του Χολέμπας. Άλλωστε, είναι και αυτός που χάνει τον Μαρεγκά στο 85’, πριν ο υψηλόσωμος φορ της Πόρτο βγάλει τη σέντρα για το 2-0 της πορτογαλικής ομάδας.\nΌπως ήταν λογικό, τα έπαιξε όλα για όλα ο Πορτογάλος τεχνικός, κάτι το οποίο είχε κάνει και με τη Μαρσέιγ όπου στο τέλος του βγήκε. Σαφώς τα ρίσκα δεν γίνεται να βγαίνουν πάντα, αλλά οι «ερυθρόλευκοι» πλήρωσαν και το ότι δεν ήταν έτοιμοι για ένα τέτοιο παιχνίδι οι δύο που προανέφερα αλλά και ο Πέπε. Βέβαια, οι συνθήκες και το πρόγραμμα δεν τους επέτρεψαν για παράδειγμα να πάρουν χρόνο συμμετοχής στο τελευταίο ματς του πρωταθλήματος με τον Ατρόμητο στις 17 Οκτωβρίου όποτε και για αυτό το λόγο ο κόουτς Μαρτίνς τους «έριξε» στον αγωνιστικό χώρο του «Ντραγκάο».\nΣίγουρα, θα μπορούσε να περάσει πιο νωρίς τον Χασάν για να παίξει ένα σύστημα 4-4-2, βάζοντας τον δίπλα στον Ελ Αραμπί. Όμως, ο Αιγύπτιος φορ στο 89’ έχασε ένα γκολ που μπορεί να αποδειχθεί μοιραίο εν όψει της συνέχειας και της τελευταίας αγωνιστικής του Champions League σε περίπτωση ισοβαθμίας με την Πόρτο. Πέρα από αυτό, ο Ολυμπιακός θα είχε άλλα τέσσερα λεπτά με το ματς στο 2-1 για να πιέσει και να καταφέρει κάτι αντίστοιχο με το παιχνίδι του 1998, που έληξε 2-2 με γκολ του Σίνισα Γκόγκιτς στο 90’, με τον Γιαννακόπουλο να είχε μειώσει σε 2-1 στο 85’ και την Πόρτο να είχε κάνει το 2-0 στο 82’.\nΠάντως, σε καμία περίπτωση η πρόκριση στους «16» της κορυφαίας διασυλλογικής διοργάνωσης δεν χάθηκε μετά από αυτό το στραβό αποτέλεσμα. Όλα παραμένουν ορθάνοιχτα, καθώς υπάρχουν άλλα τέσσερα παιχνίδια. Οι «ερυθρόλευκοι» από την πλευρά τους θα προσπαθήσουν να πάρουν ό,τι καλύτερο μπορούν από τους δύο επερχόμενους αγώνες με την Μάντσεστερ Σίτι, με το μυαλό επίσης να βρίσκεται και στο τι θα κάνει η Μαρσέιγ.\nΘεωρώ ότι η γαλλική ομάδα θα είναι αυτή που θα καθορίσει το πως είναι τα πράγματα μετά την 4η αγωνιστική των ομίλων, δηλαδή πριν πάνε οι Πειραιώτες στο «Βελοντρόμ» και παίξουν ένα από τα χαρτιά τους για τους «16». Για τον Ολυμπιακό μπορεί να χάθηκε μία «μάχη», αλλά όχι ο πόλεμος όσον αφορά την άδικη ήττα από την Πόρτο.\nΌσον αφορά τον Μπουχαλάκη είναι ένας ποδοσφαιριστής που έχει ακούσει πάρα πολλά από τα πρώτα του χρόνια στους «ερυθρόλευκους». Δόθηκε δανεικός, ξαναγύρισε και κέρδισε δίκαια την θέση του στην ενδεκάδα της νέας εποχής με τον Πέδρο Μαρτίνς το καλοκαίρι του 2018. Δεν ήταν από τους παίκτες που ενθουσίασαν στα πρώτα τους παιχνίδια, κάτι που φάνηκε και από τα λάθη του στο ματς με την Μπέτις, όταν βγήκε αλλαγή μόλις στο 35’.\nΟ ίδιος συνέχισε να δουλεύει ταπεινά κερδίζοντας πόντους από μερίδα του κόσμου αλλά κυρίως από τον Πορτογάλο τεχνικό, που τον στήριξε από την πρώτη στιγμή. Αποτέλεσμα είναι επί της θητείας του «μαέστρου» στον πάγκο να μετράει 90 συμμετοχές με 29 εξ αυτών να είναι στις ευρωπαϊκές διοργανώσεις.\nΛάθη κάνουν όλοι, αλλά δεν χρειάζεται να ισοπεδώνονται τα πάντα για έναν τίμιο παίκτη που ματώνει τη φανέλα και κάνει δουλειά, χιλιόμετρα και πάσες που δεν φαίνονται στα γκολ και τις ασίστ που κοιτάει ο κόσμος. Άλλωστε, λάθη γίνονται και στη ζωή, όχι μόνο στον αγωνιστικό χώρο του γηπέδου. Τίποτα απολύτως δεν τελείωσε για τον Ολυμπιακό, ούτε ο Μπουχαλάκης ήταν ο υπεύθυνος για την ήττα, όπως ήθελαν να πουν κάποιοι καλοθελητές.\nΗ Θύρα 7… παίζει ευρωπαϊκή μπάλα! (vid)\nΤετ α τετ Καραπαπά με Καρεμπέ! (pics)\nΗ Σχολή ποδοσφαίρου Ολυμπιακού Σαλαμίνας «Μένει Σπίτι»\nΣτον Πορφύρα η Δραγουμάνου!\nΡαντζένοβιτς: «Διερευνήσαμε τον Ολυμπιακό, ένθερμοι οι οπαδοί του»\n«O Σολντάνο απασχολεί τον Ολυμπιακό»\nΕπέστρεψε ο Ζαν Σάρλ!\nΙσπανός φεύγει… Ισπανός ήρθε!\nΧαπ: «Ενημερώστε με αν θέλετε να μας πιάσετε στον δρόμο» (pic)\nΗ «Βόμβα» σε νεκρό χρόνο από τον Άαρον Χάρισον; (vid)\n«Λαβωμένος» ο Απόλλων στο «Γ. Καραϊσκάκης»\nΟμάδα και κόσμος έγιναν ένα! (vid)\nΞεκίνησε δυνατά, «λύγισε» από την κούραση!


It's It Ice Cream Factory (Μπέρλινγκεμ, Καλιφόρνια) - Κριτικές\nIt's It Ice Cream Factory: Εστιατόρια στην περιοχή\nΔραστηριότητες κοντά σε: It's It Ice Cream Factory\nIt's It Ice Cream Factory, Μπέρλινγκεμ - Κριτικές\nΝο 1 από 2 Περιηγήσεις - Μπέρλινγκεμ\nΔεδομένου ότι μεγάλωσα στην περιοχή του Κόλπου, θυμάμαι ότι πρόκειται για παγωτό από τα νιάτα μου! Δεν μπορώ πλέον να ζήσει στην περιοχή, αλλά έπρεπε να σταματήσει σε τουλάχιστον ένα κέρασμα & ένα μπλουζάκι. Μικρό κατάστημα & φιλικό προσωπικό. Μακάρι να μπορούσα να έχω πάρει...μια υπόθεση να πάρω μαζί μου, αλλά θα ήταν παγωτό σούπα την μου για 5 ώρα με το αεροπλάνο της Midwest. Εξακολουθεί να είναι καλή όσο θυμάμαι τους.Περισσότερα\nΘα ήθελα να μου έκπληξη παγωτό φανατισμός ο σύζυγός μου με αυτό το δημοφιλές τοπικά παγωτό. Χαίρομαι που αυτό το κατάστημα βρίσκεται στο τέλος του δρόμου και διαθέτει δωρεάν χώρο στάθμευσης. Μετά προσπαθούν σχεδόν όλα τα παγωτά, δεν μπορούμε να συμφωνήσουμε ότι η " είναι..." . Είμαι βέβαιος ότι σε κάποιο σημείο στην ιστορία αυτή παγωτό ήταν γάτας meow, ωστόσο με όλα τα άλλα παγωτά διατίθενται, αυτό το παγωτό δεν μπορούν να ανταγωνιστούν. Άξιζε τον κόπο να το δοκιμάσετε! Δεδομένου ότι επρόκειτο για το αυτοκίνητο 25 λεπτά μου υποδείχθηκε αγοράζουν ξηρό πάγο, πράγμα που έκανα. Συμβουλή: η αποθήκευση δεν έχουν ένα μπάνιο για τους πελάτες.Περισσότερα\nΤο παγωτό factory προσφέρει περιηγήσεις αλλά επίσης πωλεί το εξαιρετικό παγωτό σάντουιτς και είναι γνωστό για την από το 1928. Αποτελούνται από βρώμη μπισκότα γύρω από ένα αρκετά μεγάλο ποσό πολύ νόστιμο παγωτό και καλύπτεται με σοκολάτα. Έχουν 6 παγωτό γεύσεις όπως βανίλια, σοκολάτα, Strawberry,...μέντα, καπουτσίνο και Κολοκύθα. Προσφέρουν επίσης ένα πιο παραδοσιακό παγωτό σάντουιτς που ονομάζεται Big Daddy και πωλούν κατεψυγμένο cookie ζύμη. Το παγωτό έχει πολλή γεύση. Δοκίμασα το γλυκοκολοκύθα για πρώτη φορά σήμερα και ήταν υπέροχα. Πιστεύω πραγματικά ότι η αρχική ερώτηση έχει vanilla ice cream. Μπορείτε να βρείτε το παγωτό σάντουιτς σε διάφορα καταστήματα αλλά συνήθως δεν είναι οι πιο ενδιαφέρουσες γεύσεις όπως κίτρινης κολοκύθας. Η τοποθεσία είναι εκτός του Hwy 101 κοντά στο San Francisco Airport (μπορείτε να δείτε την πινακίδα από τον αυτοκινητόδρομο) σε μια περιοχή όπου airport ξενοδοχεία. Αυτό είναι το πιο πρόσφατο το Hyatt και για ένα σύντομο δρόμο που αδιέξοδο. Υπάρχουν λίγες θέσεις στάθμευσης μπροστά από το ξενοδοχείο. Θα σας δώσουν ένα δείγμα της σοκολάτας cookies και μπορείτε να έχετε 12 σάντουιτς για $10.00. Το κέφι μια συμφωνία. Ενώ υπάρχουν περισσότερες από μία από τις λίγες θερμίδες, αξίζει να τις θερμίδες. Τα άτομα που εργάζονται εκεί είναι πολύ καλοί και εξυπηρετικοί. Έχουν επίσης μπλουζάκια και τα καλύμματα.Περισσότερα\nΔείτε και τα 12 κοντινά ξενοδοχείαΔείτε και τα 193 κοντινά εστιατόριαΔείτε και τα 22 κοντινά αξιοθέατα\nΛάβετε γρήγορα απαντήσεις από το προσωπικό του It's It Ice Cream Factory και από προηγούμενους επισκέπτες.


Δημοσιεύματα υποδεικνύουν ότι o Soleimani είχε συνδέσμους με τη Β-Ε\nΛίγο μετά τον θάνατο του Ιρανού στρατηγού Qasem Soleimani, φήμες ανέφεραν σημαντικό ρόλο που είχε στη Βοσνία – Ερζεγοβίνη κατά τη διάρκεια του πολέμου του 1992-1995. Είναι γνωστό και επιβεβαιωμένο γεγονός ότι η ιρανική υπηρεσία πληροφοριών και στρατιωτικοί εκπαιδευτές βρισκόταν στη Βοσνία – Ερζεγοβίνη βοηθώντας τον Βοσνιακό Στρατό της Δημοκρατίας της Βοσνίας και Ερζεγοβίνης (A RBiH) και ότι είχαν στρατόπεδα εκπαίδευσης σε διάφορες περιοχές που ελέγχονταν από τη Βοσνία.\nΩστόσο, οι πιο πρόσφατες αναφορές υποδηλώνουν ότι το σημερινό μέλος της Προεδρίας της Β-Ε, Šefik Džaferović, είχε πολλές συναντήσεις με τον Soleimani. Επίσης, όπως ανέφεραν τα σερβικά ΜΜΕ, ο Džaferović είχε τον έλεγχο πάνω από επτά μουσουλμανικών ταξιαρχίων, γνωστών ως El Mujahidin. Αυτές οι μονάδες αποτελούνται από ξένους μαχητές, κυρίως από αραβικές χώρες. Μερικοί αναλυτές τις θεωρούν ως τον σπόρο που οδήγησε αργότερα στην Al Quaeda.\n«Ο Džaferović, ο οποίος είναι γνωστός για την έκδοση προσωπικών εγγράφων της Βοσνίας σε μέλη της διαβόητης Ταξιαρχίας El Mujahidin κατά τη διάρκεια του πολέμου, συναντήθηκε και συνεργάστηκε με τον Qasem Soleimani, όπου μέλη της Ιρανικής Επαναστατικής Φρουράς θα συμμετείχαν σε επιθέσεις εναντίον Σέρβων», αναφέρουν τα μέσα ενημέρωσης, επικαλούμενα διπλωματικές πηγές στο Σεράγεβο.\nΣύμφωνα με τους ισχυρισμούς, ο Džaferović συναντήθηκε με τον Soleimani κατά τη διάρκεια του πολέμου, όταν ήταν επικεφαλής του Κέντρου Ασφαλείας Zenica, ενώ ο ίδιος ο Soleimani φέρεται να εξήγησε την παραμονή του στη Β-Ε με το γνωστό ρητό: «Όπου οι μουσουλμάνοι χρειάζονται βοήθεια, είμαι εκεί».\nΟ Džaferović, φυσικά, αρνήθηκε ότι είχε οποιεσδήποτε συνδέσεις με την Ταξιαρχία Soleimani και τους El Mujahidin. Σε δήλωση προς τα ΜΜΕ, είπε ότι η σερβική νοημοσύνη, μέσω των μέσων ενημέρωσης υπέρ του καθεστώτος του Βελιγραδίου, πρωτίστως οι «Novosti» και «Tanjug», διέδωσε και πάλι μια σειρά από ψέματα γι’ αυτόν.\n«Αυτή τη φορά είναι μια γελοία προσπάθεια να συνδεθώ με τον πρόσφατα σκοτωμένο Ιρανό στρατηγό Qasem Soleimani. Με αυτόν τον τρόπο, ανακυκλώνουν τις παλιές, μεγαλύτερες σερβικές προπαγανδιστικές ιστορίες σχετικά με υποτιθέμενα εγκλήματα πολέμου. Το περιεχόμενο των δημοσιευμένων κειμένων, που αποτελείται αποκλειστικά από αναλήθειες, δεν αξίζει μια μόνο επιστολή αντίδρασης», ανέφερε η δήλωση.\nΤο Κροατικό μέλος της Προεδρίας της Β-Ε, Željko Komšić, ο οποίος κατά τη διάρκεια του πολέμου ήταν μέλος του A RBiH υπερασπίστηκε τον Džaferović.\n«Ο Džaferović είναι ένας αξιότιμος άνθρωπος και οι επιθέσεις από τα σερβικά μέσα ενημέρωσης δεν είναι παρά ασυνείδητα ψέματα. Επίσης, οι επιθέσεις αυτές δεν είναι μόνο επιθέσεις εναντίον του ίδιου του Džaferović, αλλά μάλλον αντιπροσωπεύουν συνεχείς προσπάθειες να δυσφημίσουν το θεσμό της Προεδρίας της Βοσνίας και Ερζεγοβίνης και να δυσφημήσουν το κράτος».\nΌλοι όσοι τιμούν και σέβονται το κράτος και είναι στην πολιτική είναι υποχρεωμένοι να καταδικάσουν αυτό και να το ονομάσουν με το πραγματικό του όνομα. Εάν αυτό δεν συμβεί, κάποιος άλλος θα είναι ο στόχος αύριο», λέει ο Komšić./ibna


εκτός ...Mundial\n5 Απριλίου, 2018 2:39 πμ\nΗ Ιταλία και η Ολλανδία είναι οι μεγάλες απούσες του Παγκοσμίου Κυπέλλου 2018 και αυτή είναι η πρώτη φορά στην σύγχρονη ιστορία που απουσιάζουν απ’ τα τελικά δύο μεγάλες δυνάμεις. Δείτε τις τρανταχτές απουσίες των Μουντιάλ και ποιες είναι οι δύο χώρες που δεν έχουν αποτύχει σε προκριματικά. Το Παγκόσμιο Κύπελλο 2018 είναι το έκτο που διεξάγεται με τη συμμετοχή 32 χωρών στα τελικά της διοργάνωσης, είναι όμως η πρώτη φορά που απουσιάζουν από αυτά δύο μεγάλες δυνάμεις. Πρόκειται φυσικά για την Ιταλία και την Ολλανδία, οι οποίες απέτυχαν στα προκριματικά, κάτι που συνέβη μόλις για δεύτερη φορά για τη “σκουάντρα ατζούρα”! Στο πρώτο Παγκόσμιο Κύπελλο του 1930 οι Ιταλοί δεν ήταν μία απ’ τις 13 ομάδες που είχαν πάρει μέρος, ενώ εκείνη η διοργάνωση είναι η μόνη που δεν είχε προκριματικά. Απ’ το 1938 που η Ιταλία πήρε τη διοργάνωση και το τρόπαιο, μία φορά είχε αποτύχει να βρεθεί στα τελικά, αυτή του 1958 στη Σουηδία και 60 χρόνια μετά αυτή που την απέκλεισε στα μπαράζ ήταν η Σουηδία!\nΣτις δύο προηγούμενες απουσίες της Ιταλίας είχε απουσιάσει και η Ολλανδία (1930, 1958), δεν έχει παίξει δηλαδή σε τελικά ποτέ χωρίς τους Ιταλούς, αλλά βέβαια είναι η μία χώρα με πολλές αποτυχίες στα προκριματικά. Αυτή μάλιστα είναι η δεύτερη φορά που οι “Oranje” αποτυγχάνουν στα προκριματικά σε Μουντιάλ με 32 ομάδες. Η Ολλανδία ήταν η τελευταία μεγάλη απουσία σε Παγκόσμιο Κύπελλο, αυτό του 2002 σε Ιαπωνία & Νότιο Κορέα. Σε αυτές τις διοργανώσεις με 32 ομάδες στα τελικά, οι υπόλοιπες μεγάλες ευρωπαϊκές δυνάμεις δεν έχουν χάσει συμμετοχή. Οι υπόλοιπες αυτές… δυνάμεις είναι οι Γερμανία, Γαλλία, Αγγλία και Ισπανία, ενώ η 7η της παρέας των μεγάλων της Ευρώπης τα τελευταία χρόνια, η Πορτογαλία, δεν είχε πάει στο πρώτο Μουντιάλ με 32 ομάδες, σε αυτό της Γαλλίας το 1998.\nΗ Ολλανδία είχε τρομερή ομάδα την δεκαετία του ’70, όταν έχασε δύο σερί τελικούς, το 1974 απ’ την Δυτική Γερμανία και το 1978 απ’ την Αργεντινή. Για πολλούς έπρεπε να έχει πάρει και τα δύο τρόπαια, αλλά το εντυπωσιακό είναι πως πριν από αυτούς τους δύο τελικούς είχε 6 σερί απουσίες από Μουντιάλ! Το 1950 και 1954 δεν συμμετείχε, ενώ απέτυχε στα προκριματικά το 1958, το 1962, το 1966 και το 1970. Επίσης εντυπωσιακό είναι πως μετά τη μεγάλη ομάδα του Γιόχαν Κρόιφ, είχε δύο σερί αποτυχίες στα προκριματικά, το 1982 και 1986. Επέστρεψε το 1990 με τους μεγάλους παίκτες της Μίλαν (Φαν Μπάστεν, Γκούλιτ, Ράικαρντ) και αφού στην 3η σερί συμμετοχή μπήκε στην 4άδα (1998), το 2002 δεν πήγε στο Μουντιάλ! Ακολούθησαν επίσης τρεις σερί συμμετοχές και μετά τη Γερμανία (2006) που δεν μπήκε στα προημιτελικά, έπαιξε στον τελικό το 2010 στη Νότιο Αφρική με την Ισπανία, ενώ τερμάτισε 3η το 2014 στην Βραζιλία. Ξανά αποκλεισμός στα προκριματικά δηλαδή μετά από δύο σερί παρουσίες στα ημιτελικά!\nΗ τελευταία φορά που είχαμε παραπάνω από μία μεγάλη δύναμη να απουσιάζει από τα τελικά ήταν το 1994 στις ΗΠΑ, στο τελευταίο τουρνουά με 24 συμμετοχές όμως. Τότε είχαν απουσιάσει η Αγγλία, η Γαλλία, αλλά και η Πορτογαλία, η οποία βέβαια μεγαθήριο δεν ήταν ποτέ. Γαλλία και Πορτογαλία είχαν απουσιάσει και το 1990 (Ιταλία), ενώ στο τελευταίο τουρνουά με 16 ομάδες, το 1978 στην Αργεντινή δηλαδή, έλειπαν μόνο Αγγλία και Πορτογαλία. Η Βραζιλία είναι η μόνη χώρα του πλανήτη που δεν έχει χάσει καμία τελική φάση Παγκοσμίου Κυπέλλου. Θα πάρει μέρος για 21η φορά φορά στη Ρωσία, στις 19 συμμετοχές θα φτάσει η Γερμανία, στις 18 παραμένει η Ιταλία, ενώ στις 17 φτάνει η Αργεντινή.\nΗ τελευταία φορά που η Αργεντινή είχε απουσιάσει ήταν το 1970, στη μοναδική φορά που απέτυχε στα προκριματικά, καθώς το 1938 δεν πήρε μέρος (πριν τον παγκόσμιο πόλεμο), ενώ το 1950 και το 1954 πάλι δεν πήρε μέρος στα προκριματικά, αλλά λόγω διαφωνιών με την αιώνια αντίπαλο, τη Βραζιλία. Πάντως, εκτός της Βραζιλίας, ούτε η Γερμανία έχει αποτύχει ποτέ σε προκριματικά (είτε δυτική, είτε ανατολική, είτε απλά Γερμανία), καθώς το 1930 δεν πήρε μέρος (και δεν υπήρχαν προκριματικά), ενώ το 1950 φυσικά δεν της είχε επιτραπεί η συμμετοχή μετά το παγκόσμιο πόλεμο (επέστρεψε το 1954 και κατέκτησε το πρώτο απ’ τα 4 τρόπαιά της).\nΟλοκληρώνοντας με τις συμμετοχές, θα είναι η 15η για Ισπανία, Αγγλία και Γαλλία, ενώ η 13η για την Ουρουγουάη, τη χώρα με τα 2 τρόπαια (1934, 1950) και τη σπουδαία ομάδα και πάλι τα τελευταία 10 χρόνια, αν και έχει λιγότερο από 3.500.000 πληθυσμό!


«Νοσταλγούμε μια Ευρώπη που δεν υπάρχει» - ΤΑ ΝΕΑ\ntanea.gr > Ζωή & Τέχνες > «Νοσταλγούμε μια Ευρώπη που δεν υπάρχει»\n«Νοσταλγούμε μια Ευρώπη που δεν υπάρχει»\nΠιμπλής Μανώλης 6 Νοεμβρίου 2015 | 16:07\nΗ λέξη νόστος είναι ελληνική, ομηρική, η λέξη νοσταλγία όμως όχι. Μπορεί να έχει ελληνική ρίζα, αλλά στην πραγματικότητα είναι (γερμανο)ελβετική, αποτελεί επινόηση ενός γιατρού το 1678, του Γιόχαν Γιάκομπ Χάρντερ, προκειμένου να δώσει όνομα σε κάτι που θεωρούσε ασθένεια: την ασθένεια που προκαλεί το heimweh, ο πόνος της πατρίδας, από τον οποίο υπέφεραν οι ελβετοί μισθοφόροι του Λουδοβίκου ΙΔ'. Οι οποίοι λιποτακτούσαν μαζικά μόλις άκουγαν βουκολικές μελωδίες, μέχρι που πέθαιναν κιόλας.\nΤα εξηγεί πολύ ωραία όλα αυτά η Μπαρμπαρά Κασέν, αυτή η γαλλίδα φιλόσοφος, ελληνίστρια φιλόλογος, δοκιμιογράφος, λογοτέχνις και μεταφράστρια. Η οποία έγραψε ένα βιβλίο για τη νοσταλγία (εκδ. Μελάνι) προκειμένου να διερευνήσει το ερώτημα του υποτίτλου: «Πότε λοιπόν είναι κανείς σπίτι του;». Στο εκπληκτικό αυτό βιβλιαράκι των 140 σελίδων διερευνά το θέμα - που την αφορά τρόπον τινά και την ίδια, ως εβραϊκής καταγωγής - μέσα από τρεις διαδρομές - ταξίδια: του Οδυσσέα (που πάντα επιστρέφει), του Αινεία (που μεταφέρει την πατρίδα αλλού) και των κειμένων της εμβληματικής φιλοσόφου Χάνα Αρεντ (που έχει ως πατρίδα της τη γλώσσα). Οχι τυχαία, αφού οι Ελληνες, οι Ρωμαίοι και οι Εβραίοι (μέσω της θρησκείας) συνέθεσαν την ευρωπαϊκή ταυτότητα. Η Κασέν είναι Παριζιάνα αλλά αγαπάει εξίσου ή και περισσότερο «τον Ομηρο, τον Οδυσσέα, τα ελληνικά, τη Μεσόγειο». Και είναι και δεμένη με την Κορσική, στην οποία πηγαίνει κατά τακτά διαστήματα και στην οποία είναι θαμμένος ο άντρας της, χωρίς να έχει καταγωγή από εκεί. Γιατί νιώθει όμως νοσταλγία για το ιταλικό νησί; Η ίδια, γράφοντας το βιβλίο, μέσα από ωραίες φιλοσοφικές - ποιητικές διαδρομές κατέληξε ότι «σπίτι του είναι κανείς όταν τον υποδέχονται - αυτόν, τους δικούς του, τη γλώσσα του, τις γλώσσες του». Εκεί δηλαδή που τον δέχονται, τον φιλοξενούν, τον αγαπούν χωρίς αστερίσκους και προϋποθέσεις.\nΕίδαμε στην τηλεόραση έναν 67χρονο Αφγανό στη Σλοβενία να λέει ότι έφτασε στην Ευρώπη από το Αφγανιστάν με την οικογένειά του, κουβαλώντας συχνά στην πλάτη τη μητέρα του, ηλικίας 105 ετών! Αυτό θυμίζει την πορεία του Αινεία που έφυγε «με τον πατέρα του Αγχίση και την πατρίδα στην πλάτη του». Ποιες σκέψεις σάς γεννούν οι αναλογίες;\nΤα δύο αυτά ταξίδια είναι μακρινά, δύσκολα και έπονται δραματικών γεγονότων. Τα χαρακτηρίζει επίσης υπέροχα, το υπογραμμίζετε και εσείς, η αφοσίωση προς τους γονείς.\nΑλλά η διαφορά είναι έκδηλη: Η «Αινειάδα» είναι παραγγελία του αυτοκράτορα Αυγούστου και ο Αινείας του Βιργιλίου πάει να ιδρύσει μια θριαμβεύουσα Ρώμη που υπάρχει ήδη. Ο «ευλαβής Αινείας» κουβαλάει τον πατέρα του ο οποίος κρατά στο χέρι του τους εφέστιους θεούς, σύμβολο της Τροίας: εδώ δεν πρόκειται για ένα οικογενειακό αλλά για ένα πολιτικό πεπρωμένο, της πραγματικής και ταυτόχρονα μυθοπλαστικής ίδρυσης μιας πόλης και μιας αυτοκρατορίας. Τις Τρωαδίτισσες τις εγκαταλείπουν στον δρόμο, μαζί με τους γέρους, σε μια γωνιά της Σικελίας. Ο Αινείας και οι σύντροφοί του μπορούν έτσι να δημιουργήσουν μια καινούργια γενιά στο Λάτιο και θα μιλούν όλοι όχι πια ελληνικά αλλά λατινικά.\nΟι μετανάστες και αυτός ο Αφγανός γνωρίζουν τα βάσανα της εξορίας καθώς περνούν ή σταθμεύουν στην τάδε ή τη δείνα χώρα, λ.χ. στη Σλοβενία. Οταν και αν βρίσκουν έναν ευνοϊκό τόπο υποδοχής μπορούν μάλλον να σταματήσουν, να ριζώσουν με την οικογένειά τους, να φτιάξουν μια καινούργια, να αφομοιωθούν μαθαίνοντας τη γλώσσα και ίσως, αν είναι τυχεροί και ευφυείς, να συμβάλουν στη μεταμόρφωση της χώρας υποδοχής. Αλλά δεν θα μπορέσουν να επανιδρύσουν την πατρίδα τους και να κάνουν το φλεγόμενο Αφγανιστάν να μεταμορφωθεί αλλού σε νέα Ρώμη. Με πολιτικούς όρους η σύγκριση δεν στέκει.\nΕχοντας μελετήσει τα έπη, ποιες σκέψεις γενικότερα σας προκαλούν τα κύματα των προσφύγων που περνούν σήμερα το Αιγαίο κάτω από κάκιστες συνθήκες ασφαλείας;\nΗ θάλασσα διαθέτει την ίδια πάντα δύναμη και αποτελεί έναν απέραντο τάφο. Αλλά ο Οδυσσέας και οι σύντροφοί του είχαν επιλέξει να αρματώσουν τα πορφυρομάγουλα καράβια τους και να πάνε να κατακτήσουν την Τροία. Οι πρόσφυγες, πάλι, είναι κυνηγημένοι στις χώρες τους και οι διακινητές εκμεταλλεύονται το δράμα τους. Κάθε θάνατος θα έπρεπε να μας κάνει να ντρεπόμαστε, γιατί είναι και από δική μας ευθύνη. Κάθε θάνατος με κάνει να ντρέπομαι και δεν ξέρω τι ακριβώς να κάνω πέρα από το να κραυγάζω ή να γράφω όπως στη «Μοντ» μετά τη Λαμπεντούζα, ήδη, αλίμονο, πριν από δύο χρόνια. Αλλά όλοι γνωρίζουμε εδώ και καιρό ότι πρέπει να επεμβαίνουμε σε κάθε στάδιο: πριν, στις χώρες αναχώρησης, στη διάρκεια του ταξιδιού, τη στιγμή του διάπλου και του περάσματος των συνόρων, στην άφιξη και στις χώρες υποδοχής. Αν κυβερνώ σημαίνει προβλέπω, πού είναι οι κυβερνώντες;\nΠαραθέτετε στο βιβλίο τη φράση του Κούντερα «Ευρωπαίος είναι αυτός που νοσταλγεί την Ευρώπη». Ποια είναι, κατά τη γνώμη σας, η Ευρώπη που κάποιος μπορεί να νοσταλγεί; Πώς κρίνετε, επίσης, τη στάση της σήμερα απέναντι στις προσφυγικές ροές;\nΤο να πεις ότι είσαι Ευρωπαίος σημαίνει ότι νοσταλγείς την Ευρώπη, σημαίνει επίσης ότι η Ευρώπη που θέλουμε, εκείνη που νοσταλγούμε, δεν υπάρχει. Σε μας εναπόκειται, στους νοσταλγικούς Ευρωπαίους, να τη φτιάξουμε. Η Ευρώπη δεν είναι καταγωγή, είναι (όπως μάλλον και κάθε καταγωγή άλλωστε) μια κατασκευή, μια εξελισσόμενη δημιουργία περισσότερο παρά κάτι το προϋπάρχον - με τα ελληνικά του Αριστοτέλη θα έλεγα: περισσότερο μια «ενέργεια» παρά ένα «έργον». Η στάση της Ευρώπης είναι μικρόψυχη και ο από κοινού σχεδιασμός της ανεπαρκής. Καθένας κάνει ό,τι τον βολεύει ή ό,τι τον ενοχλεί λιγότερο. Η γαλλική φράση που δηλώνει αυτή τη βαθιά σύγχυση: «Nous ne pouvons pas accueillir toute la misère du monde» (Δεν μπορούμε να υποδεχτούμε όλη τη μιζέρια του κόσμου) που επανέλαβε ο πρωθυπουργός μας Μανουέλ Βαλς! Κανείς δεν μπορεί να αρνηθεί ότι υπάρχει μια μείζων πρόκληση, συμπεριλαμβανομένης της σχέσης πολιτικής και ηθικής και των τάχα οικουμενικών «αξιών» του ουμανισμού.\nΑλλά υπάρχουν σημεία παρέμβασης πολύ συγκεκριμένα για τα οποία μπορούμε να αγωνιστούμε: για παράδειγμα, η διαφορά ανάμεσα σε πολιτικούς και οικονομικούς πρόσφυγες. Αντί να χρησιμοποιούμε αυτό το κριτήριο επαναπροώθησης που είναι περισσότερο από προβληματικό, καλό θα ήταν να εφαρμόσουμε ένα σύστημα υποδοχής που διαφοροποιεί τους ανθρώπους ανάλογα με τις δεξιότητές τους και τους δυνατούς τρόπους ένταξης. Να ξανασκεφτούμε από την αρχή τις συνθήκες υποδοχής και περάσματος από τη μια χώρα στην άλλη: στη Γαλλία, για να κοιτάξουμε πρώτα τη δική μας την καμπούρα, να ανοίξουμε επιτέλους τα μάτια μας σε ό,τι έχει να κάνει με τη «ζούγκλα του Καλέ».\nΠοιος είναι, κατά τη γνώμη σας, πιο σύγχρονος ήρωας; Ο Οδυσσέας ή ο Αινείας;\nΚαι οι δύο λένε κάτι για μας. Ο Οδυσσέας μας μιλάει για ρίζωμα - στην κυριολεξία, αφού πελέκησε το συζυγικό κρεβάτι σε ένα δέντρο που επίσης ήταν ριζωμένο στο έδαφος - και για επιστροφή στον γενέθλιο τόπο. Ο Αινείας μάς μιλά για επανίδρυση και ενσωμάτωση: Να λοιπόν που ο Τρώας θα γίνει ιδρυτής της μετέπειτα Ρώμης. Αλλά και οι δύο μιλούν πρώτα απ' όλα για περιπλάνηση, για το αλλού, για το αλλιώς και για την ταυτότητα που φτιάχνεις στη σχέση σου με τον άλλον: εκεί έγκειται το γεγονός ότι είναι, πιστεύω, σύγχρονοί μας.\nΟ Αινείας, φεύγοντας από την Τροία, επέστρεψε στη χώρα της μακρινής καταγωγής του, την Ιταλία. Αναρωτιέται κανείς μήπως και η Ρωμαϊκή Αυτοκρατορία, όταν μετέφερε την πρωτεύουσά της στην Κωνσταντινούπολη, επέστρεφε στη χώρα της μακρινής της πρώτης εξορίας.\nΟι Ελληνες ήταν Ιταλοί επειδή όμως οι Ιταλοί, αν πιστέψουμε τον Διονύσιο τον Αλικαρνασσέα, ήταν Ελληνες: οι καταγωγικοί μύθοι δεν παύουν να διασταυρώνονται. Μπορούμε πάντα να θέτουμε ερωτήματα γύρω από την καταγωγή και να δείχνουμε ότι πρόκειται για κατασκευή, λιγότερο ή περισσότερο αληθινή, λιγότερο ή περισσότερο συνειδητή, που μεταμορφώνεται και εξελίσσεται ανάλογα με τον επιδιωκόμενο σκοπό - αναμφίβολα, εδώ πρέπει να μιλήσουμε για ιδεολογία. Σε τι χρησιμεύει η καταγωγή γενικά και σε τι μια συγκεκριμένη καταγωγή; Αυτό είναι ένα ερώτημα που, νομίζω, πάντα θα πρέπει να θέτουμε στον εαυτό μας.\nΗ Χάνα Αρεντ είπε ότι πατρίδα της είναι η γλώσσα της (η γερμανική), αλλά σε σχετική ερώτηση απάντησε ότι νοσταλγεί κάπως και την προχιτλερική Γερμανία στην οποία γεννήθηκε. Τι είδους νοσταλγία και για τι πράγμα αναπτύσσουν άνθρωποι με πολλαπλές ταυτότητες, όπως λ.χ. οι Εβραίοι της διασποράς;\nΣτην ερώτηση του Γκίντερ Γκάους για την προχιτλερική Ευρώπη η Αρεντ απάντησε: «Τι απέμεινε; Απέμεινε η γλώσσα». Δεν αισθάνεται λοιπόν καμιά νοσταλγία για την «πατρίδα» της: Δεν ένιωσε ποτέ, δηλώνει, να ανήκει σε κανέναν λαό, ούτε γερμανικό ούτε εβραϊκό. Προέβη αντίθετα στην ισχυρότατη ενέργεια να διαχωρίσει γλώσσα και λαό και δηλώνει ότι έχει για πατρίδα τη γλώσσα της. Δεν νοσταλγεί τη Γερμανία αλλά τα γερμανικά, κάτι που είναι πολύ διαφορετικό!\nΠροσθέτει, και αυτό ίσως απαντά στην ερώτησή σας, ότι μετά τον πόλεμο η θέση των Εβραίων της διασποράς ως εξορίστων γίνεται εντέλει μια φυσιολογική κατάσταση: «Για πρώτη φορά, λέει, η εβραϊκή ιστορία δεν διακρίνεται από όλων των άλλων εθνών, αλλά είναι συνδεδεμένη μαζί τους» («Εμείς οι πρόσφυγες», εκδόσεις του Εικοστού Πρώτου). Αυτό δεν αποτελεί κάτι παράξενο, προσθέτει, αφού η κοινωνία ανακάλυψε ότι «η διάκριση είναι το μεγάλο κοινωνικό όπλο μέσω του οποίου μπορείς να σκοτώσεις χωρίς να χύσεις αίμα», μόνο με τη δήλωση της Εφορίας για παράδειγμα…\nΣε ό,τι αφορά εμένα, που θα μπορούσα να χαρακτηριστώ Εβραία της διασποράς, αγαπώ τα γαλλικά σαν «μια γλώσσα ανάμεσα σε άλλες», δηλαδή για την ταυτότητά της σε σχέση με την ταυτότητα των άλλων γλωσσών, και διακονώ τη μετάφραση ως τεχνογνωσία που μου επιτρέπει να χειρίζομαι τις διαφορές.\nΤο βιβλίο παρουσιάζεται, με τη συμμετοχή και της συγγραφέως, την Τετάρτη 11 Νοεμβρίου στις 19.00 στο Γαλλικό Ινστιτούτο Αθηνών. Ομιλητές: Σεσίλ Ιγγλέση-Μαργέλλου, μεταφράστρια, κριτικός λογοτεχνίας, Θανάσης Καράβατος, ομότιμος καθηγητής Ψυχιατρικής του ΑΠΘ και συγγραφέας, Θάλεια Δραγώνα, καθηγήτρια Κοινωνικής Ψυχολογίας του Πανεπιστημίου Αθηνών. Συντονιστής: Γιώργος Χουλιάρας, συγγραφέας\nΜτφ. Σεσίλ Ιγγλέση-Μαργέλλου\nΕκδ. Μελάνι, 2015, σελ. 144


ΕΛΜΕ Ξάνθης: Οκτωβρίου 2013\nΣυλλαλητήριο 31/10/2013 και απεργία 6/11/2013\nΤην Πέμπτη 31/10/2013 το απόγευμα θα γίνουν συλλαλητήρια σε όλες τις πόλεις της χώρας. Στην Ξάνθη θα μαζευτούμε στις 7μμ στην Κεντρική Πλατεία μαζί με τον Διδασκαλικό Σύλλογο Ξάνθης.\nΘυμίζουμε ότι η ΟΛΜΕ συμμετέχει στην πανεργατική απεργία της 6/11/2013.\nΣυνεχίζουμε δυναμικά τον αγώνα μας:\nh Δημόσια Δωρεάν Παιδεία για όλους και όλες\nh Κανένα παιδί έξω από το σχολείο\nh Μόνιμη και σταθερή δουλειά\nh Όχι στις απολύσεις και τη διαθεσιμότητα\nΑναρτήθηκε από ΕΛΜΕ Ξάνθης στις 8:22 π.μ. Δεν υπάρχουν σχόλια:\nΔελτίο τύπου με αφορμή την επίσκεψη του υφυπουργού Παιδείας\nΟ κ. Σ. Κεδίκογλου, υφυπουργός Παιδείας, βρίσκεται αυτές τις μέρες στα μέρη μας. Επισκέφτηκε μάλιστα, όπως μάθαμε από τον τοπικό τύπο, και σχολεία της Γλαύκης.\nΜε την ευκαιρία αυτής της επίσκεψης θα θέλαμε να ρωτήσουμε αν ο κ. υφυπουργός γνωρίζει ότι:\nh Με νόμο που και ο ίδιος ψήφισε, 14 συνάδελφοί/ισσές μας, μόνο στην Ξάνθη, βρίσκονται σε διαθεσιμότητα και σε 4 μήνες στην ανεργία;\nh Οι μαθητές/τριές μας δεν μπορούν να επιλέξουν καμία ειδικότητα των τομέων Υγείας/Πρόνοιας, Αισθητικής/Κομμωτικής αλλά και Γραφιστικής, ούτε να τη συνεχίσουν όσοι την είχαν ήδη ξεκινήσει;\nh Τα σχολεία της Ξάνθης, όπως και τα σχολεία όλης της χώρας, υπολειτουργούν, αφού μέχρι και σήμερα υπάρχουν ακόμα κενά και σοβαρές ελλείψεις;\nh Η σχολική χρονιά στην Ξάνθη ξεκίνησε με προβλήματα στις μετακινήσεις τα οποία λύθηκαν προσωρινά, παραμένουν όμως για το Μουσικό Σχολείο;\nh Το Μουσικό Σχολείο Ξάνθης λειτουργεί χωρίς καθόλου μουσικούς (!)\nh Το ΕΠΑΛ Γλαύκης (στην περιοχή που επισκέφθηκε) σχεδόν δεν λειτουργεί γιατί λείπουν καθηγητές/τριες ειδικοτήτων, όπως υπολειτουργούν και τα άλλα ΕΠΑΛ της Ξάνθης για τον ίδιο λόγο;\nh Από το Ειδικό Σχολείο της Ξάνθης λείπει το 1/3 του διδακτικού προσωπικού ενώ, λόγω έλλειψης ειδικού επιστημονικού και ειδικού βοηθητικού προσωπικού, υπάρχουν παιδιά με ιδιαίτερες ανάγκες που αδυνατούν να παρακολουθήσουν το σχολείο;\nh Τα τμήματα με 27-30 παιδιά δεν επιτρέπουν τη σωστή διδασκαλία, κυρίως σε περιοχές με δίγλωσσο πληθυσμό;\nh Παρά τις ελλείψεις φέτος διορίστηκαν ελάχιστοι εκπαιδευτικοί;\nh Στα εργαστήρια όπου θα έπρεπε να μπαίνουν δύο καθηγητές/τριες μπαίνει μόνο ένας, διακινδυνεύοντας έτσι την ασφάλεια των μαθητών/ριών;\nh Σε πολλά μαθήματα, κυρίως της Α Λυκείου σε Γενικά και Επαγγελματικά Λύκεια η διδακτέα ύλη δεν έχει ακόμη ξεκαθαριστεί;\nh Υπάρχουν σοβαρότατες ενστάσεις ως προς τον αξιοκρατικό τρόπο επιλογής στις αποσπάσεις και τις μετατάξεις;\nh Οι εκπαιδευτικοί εκφοβίζονται και εκβιάζονται ψυχολογικά από τα ανώτερα κλιμάκια της διοίκησης;\nh Η παραπαιδεία άνθισε μετά την ψήφιση του Νέου Λυκείου, ενώ η πολιτεία έχει ουσιαστικά καταργήσει κάθε Πρόσθετη Διδακτική Στήριξη στα σχολεία;\nΈχει κάτι να μας απαντήσει ο Κος Υφυπουργός για όλα αυτά; Μπορεί να δώσει απαντήσεις/λύσεις στα προβλήματα του δημόσιου σχολείου; Ή μόνο βγάζει χαμογελαστές φωτογραφίες με τα παιδιά μας;\nΑναρτήθηκε από ΕΛΜΕ Ξάνθης στις 12:36 π.μ. 1 σχόλιο:\nΣυνάντηση των ΔΣ των ΕΛΜΕ της περιφέρειας\nΣτη συνάντηση των ΔΣ των ΕΛΜΕ της περιφέρειας Παρασκευή 25/10/2013:\nh Αναφέρθηκαν τα ειδικά προβλήματα που απασχολούν τα σχολεία της κάθε αντιπεριφέρειας. Τα προβλήματα είναι κοινά και πάρα πολλά.\nh Έγινε ανταλλαγή απόψεων σχετικά με την αντιμετώπιση των προβλημάτων.\nh Αποφασίστηκε, για αρχή, κοινή συνέντευξη τύπου με θέμα τα προβλήματα του δημόσιου σχολείου ειδικότερα αυτά που απασχολούν την περιφέρειά μας.\nΑναρτήθηκε από ΕΛΜΕ Ξάνθης στις 12:35 π.μ. Δεν υπάρχουν σχόλια:\nΣτο ΔΣ της Δευτέρας 21/10/2013:\nh Έγινε ενημέρωση από τον αιρετό Γ. Παπαντόπουλο.\nh Σχεδιάστηκε η πραγματοποίηση του πανεκπαιδευτικού συλλαλητηρίου της Πέμπτης 31/10/2013 και συζητήθηκε η πανεργατική απεργία την 6η/11/2013 στην οποία θα συμμετέχει η ΟΛΜΕ.\nh Συζητήθηκαν τα προβλήματα λειτουργίας του σχολείου αλληλεγγύης\nh Μεταφέρθηκε ενημέρωση σχετική με το αίτημα των συναδέλφων/ισσών του Εκκλησιαστικού σχολείου να υπαχθούν στη Διεύθυνση Β/θμιας και να γίνουν μέλη της ΟΛΜΕ.\nh Συζητήθηκε το πρόγραμμα των δράσεων\nh Αποφασίστηκε να ζητηθεί από την ΟΛΜΕ να ξαναθέσει το θέμα της συνυπηρέτησης των εκπαιδευτικών και να είναι γνωστές οι μεταθέσεις/αποσπάσεις/τοποθετήσεις/διορισμοί μέχρι τις 25/8 το αργότερο ώστε να είναι το δυνατόν ευκολότερη η μετάβαση και η εγκατάσταση των εκπαιδευτικών στον τόπο εργασίας τους.\nh Τέθηκαν ειδικά θέματα που απασχολούν συναδέλφους/ισσες και σχολεία.\nh Αποφασίστηκε συνάντηση των ΔΣ των ΕΛΜΕ της περιφέρειας την Παρασκευή 25/10.\nΑναρτήθηκε από ΕΛΜΕ Ξάνθης στις 12:27 π.μ. Δεν υπάρχουν σχόλια:\nΠαράνομη ανάθεση υπερωριών\nΣύμφωνα με τον νόμο 1566/αρ.13§16, υπερωρίες ανατίθενται από το υπηρεσιακό συμβούλιο στο οποίο ανήκει ο/η δημόσιος υπάλληλος.\nΚαταγγέλλουμε την αυθαίρετη ανάθεση υπερωριών σε συναδέλφισσες ΠΕ6 οι οποίες διατέθηκαν στην Α/θμια για συγκεκριμένες ώρες από το ΠΥΣΔΕ. Ζητούμε την άμεση ανάκληση των υπερωριών και επιφυλασσόμαστε να διεκδικήσουμε το δίκαιο των συναδελφισσών με κάθε νόμιμο ένδικο μέσο.\nΑναρτήθηκε από ΕΛΜΕ Ξάνθης στις 11:04 π.μ. Δεν υπάρχουν σχόλια:\nΕνημέρωση-σχόλιο από αιρετό στο ΠΥΣΔΕ\nΑπό την συναδέλφισσα, αιρετό Βασιλική Αγοραστού πήραμε το παρακάτω ενημερωτικό σχόλιο:\nΕπειδή για «ευνόητους» λόγους το καλοκαίρι το Υπουργείο Παιδείας κατασκεύαζε ‘πλεονάζοντες’ εκπαιδευτικούς και παρά την αύξηση του ωραρίου μας, οφείλω να σας ενημερώσω ότι σε όλες σχεδόν τις περιφέρειες της χώρας αυτοί που περισσεύσανε τώρα δεν μας φτάνουν .\nΓια να γίνω πιο σαφής αρκεί να δει κανείς τον παρακάτω πίνακα ανά ειδικότητα και τις ΕΛΛΕΙΨΕΙΣ σε ώρες/εβδομάδα στο νομό μας :\n503 ώρες εβδομαδιαίως εκ των οποίων οι 413 στο Μουσικό σχολείο. Μουσικό σχολείο χωρίς …μουσικούς λοιπόν\n247 ώρες τεχνικών ειδικοτήτων λείπουν από τα ΕΠΑΛ και κυρίως από το ΕΠΑΛ Γλαύκης που σχεδόν δεν λειτουργεί. Ελπίζω ο υφυπουργός την Παρασκευή 25/10/13 που θα βρίσκεται στην Γλαύκη !!! να μπορεί να απαντήσει και να δώσει λύσεις. Να σημειώσω βέβαια ότι τα εργαστηριακά μαθήματα, γίνονται από ένα καθηγητή και όχι από δύο όπως προβλέπεται από το νόμο. Αυτό σε κάποια εργαστηριακά μαθήματα είναι επικίνδυνο για την ασφάλεια των 15χρονών μαθητών.\n63 ώρες εβδομαδιαίως χάνονται από το ΕΕΚ Γενησέας με ότι μπορεί να σημαίνει αυτό για ένα σχολείο που φιλοξενεί παιδιά με ειδικές εκπαιδευτικές ανάγκες.\nΗ παντελής αδιαφορία της ηγεσίας του Υπουργείου Παιδείας για την λειτουργία των σχολείων και τους εκπαιδευτικούς σε όλο της το μεγαλείο….\nΣυνάδελφοι μόνο με τους αγώνες μας, μπορούμε να υπερασπίσουμε την αξιοπρέπεια μας και τα δικαιώματα μας στη σταθερή εργασία, την Παιδεία, την Υγεία και την Κοινωνική ασφάλιση\nΑναρτήθηκε από ΕΛΜΕ Ξάνθης στις 9:05 π.μ. 1 σχόλιο:\nΔιακήρυξη για την 28η Οκτωβρίου 1940 από ΟΛΜΕ\nΑναρτήθηκε από ΕΛΜΕ Ξάνθης στις 9:00 π.μ. 4 σχόλια:\nΠρόσκληση για συμμετοχή στην προετοιμασία πανεκπαιδευτικών δράσεων\nΤη Δευτέρα 21/10/2013συναντήθηκε με μέλη του ΔΣ της ΕΛΜΕ η ομάδα εργασίας για την προετοιμασία των πανεκπαιδευτικών δράσεων που έχουν προγραμματιστεί. Οι δράσεις θα αρχίσουν με το πανεκπαιδευτικό συλλαλητήριο την Πέμπτη 31/10/2013 και θα συμμετέχουν ο Διδασκαλικός Σύλλογος Ξάνθης, ομάδα εκπαιδευτικών της Τριτοβάθμιας ενώ απευθύναμε πρόσκληση και στο σύλλογο φοιτητών.\nΟι δράσεις που σχεδιάζονται από τη πλευρά της Β/θμιας είναι:\nhΣυζήτηση με θέμα το σχολείο που θέλουμε: Μια αλλαγή παραδείγματος. Ως εισηγητής προτάθηκε μέλος του ΚΕΜΕΤΕ εφ όσον είναι διαθέσιμος.\nhΠροβολή ντοκιμαντέρ με θέμα την εκπαίδευση και συζήτηση με συντονιστή/στρια σχετικό/η δημοσιογράφο.\nhΠαρουσίαση του Νέου Σχολείου που θα συνοδεύεται με εισήγηση από ειδικό/η παιδοψυχολόγο για τις επιπτώσεις του άγχους στη ψυχολογία των παιδιών.\nhΘεατρική παράσταση «Η φάρμα των ζώων»\nhΠροτείνεται κλείσιμο με συναυλία.\nΌσοι/ες συνάδελφοι/ισσες επιθυμούν να συμμετέχουν, με οποιοδήποτε τρόπο, στο σχεδιασμό και την πραγματοποίηση των παραπάνω (ή άλλων που θα προταθούν) δράσεων παρακαλούνται να έρθουν σε επαφή με τα μέλη του ΔΣ.\nΑναρτήθηκε από ΕΛΜΕ Ξάνθης στις 11:51 π.μ. 1 σχόλιο:\nΕκφράζουμε τα θερμά μας συλλυπητήρια στον γραμματέα της ΕΛΜΕ μας Μένιο Ψωμακέλη, ο οποίος έχασε χθες τον πατέρα του.\nΗ κηδεία θα γίνει σήμερα Τετάρτη 23/10/2013 στις 3μμ στον Αγιο Ελευθέριο στην Ξάνθη.\nΑναρτήθηκε από ΕΛΜΕ Ξάνθης στις 12:01 μ.μ. Δεν υπάρχουν σχόλια:\nΑποφάσεις ΓΣ των προέδρων των ΕΛΜΕ\nΣτην Γενική Συνέλευση των προέδρων:\nhέγινε αποτίμηση των έως τώρα φετινών κινητοποιήσεων\nhαποφασίστηκε συμμετοχή της ΟΛΜΕ στην πανεργατική απεργία στις 6/11/2013\nhπρογραμματίστηκαν πανεκπαιδευτικά συλλαλητήρια σε όλες τις πόλεις της χώρας σε συνεργασία με τις άλλες εκπαιδευτικές οργανώσεις στις 31/10/2013.\nhη συνέχιση των κινητοποιήσεων κρίθηκε αναγκαία. Η μορφή που θα πάρουν θα αποφασιστεί σε σειρά ΓΣ που θα γίνουν αμέσως μετά την απεργία.\nΣτη συζήτηση κατατέθηκαν πολύ ενδιαφέροντες προβληματισμοί σε ένα σχετικά υποτονικό κλίμα. Δεν έγιναν ψηφοφορίες αφού δεν υπήρξε συγκεκριμένη εισήγηση εκτός της πρότασης για συμμετοχή στην πανεργατική απεργία στην οποία συμφώνησαν όλες οι ΕΛΜΕ\nΑναρτήθηκε από ΕΛΜΕ Ξάνθης στις 3:16 π.μ. Δεν υπάρχουν σχόλια:\nΣχετικά με τη νέα τροπολογία για εργασιακά θέματα εκπαιδευτικών\nΑναρτήθηκε από ΕΛΜΕ Ξάνθης στις 9:44 μ.μ. Δεν υπάρχουν σχόλια:\nΣυνάντηση για τον προγραμματισμό και την υλοποίηση δράσεων\nΤο ΔΣ της ΕΛΜΕ συναντήθηκε τη Δευτέρα 14/10/2013 με συναδέλφους/ισσες που ανταποκρίθηκαν στην πρόσκληση για συνάντηση επιτροπών αγώνα και όλων όσων θέλουν να συμμετέχουν σε δράσεις συνέχισης του αγώνα μας.\nΣτη συνάντηση αυτή μεταξύ άλλων προτάθηκε, και έγινε δεκτό στη συνέχεια από το ΔΣ, η πραγματοποίηση μαζί με τους/τις εκπαιδευτικούς της Πρωτοβάθμιας και της Τριτοβάθμιας εκπαίδευσης, σειράς εκδηλώσεων (βλέπε ΔΣ 7/10), εν είδει «φεστιβάλ», με θέμα τα προβλήματα της παιδείας. Οι εκδηλώσεις θα γίνουν προς το τέλος του Οκτώβρη και τις αρχές του Νοέμβρη.\nΚαλούμε όσους και όσες επιθυμούν να συμμετέχουν ενεργά στο σχεδιασμό και την πραγματοποίηση αυτών των δράσεων τη Δευτέρα 21/10/2013 στις 7:30μμ στα γραφεία της ΕΛΜΕ.\nΑναρτήθηκε από ΕΛΜΕ Ξάνθης στις 7:58 μ.μ. Δεν υπάρχουν σχόλια:\nΓενική Συνέλευση Τετάρτης 16/10/2013\nΤην Τετάρτη 16/10/2013, στο 1ο Γυμνάσιο έγινε ΓΣ με μικρή συμμετοχή στην οποία:\nh Έγινε εκτίμηση των απεργιών και των απεργιακών κινητοποιήσεων.\nh Συζητήθηκε πρόταση του ΔΣ της ΟΛΜΕ για συμμετοχή του κλάδου στην πανεργατική απεργία στις 6/11/2013.\nh Προτάθηκαν τρόποι συνέχισης του αγώνα που ξεκίνησε με την απεργία διαρκείας.\nΠαρόλη τη μικρή συμμετοχή έγινε ενδιαφέρουσα συζήτηση και τοποθετήθηκαν οι περισσότεροι από τους/τις παρόντες/ουσες.\nhΣτο θέμα των απεργιών και των απεργιακών κινητοποιήσεων οι γνώμες διίστανται κυρίως ως προς το εύρος των θετικών και των αρνητικών πλευρών. Θα συνοψίζαμε στο «θετική αποτίμηση με επιφυλάξεις».\nhΗ πρόταση ΟΛΜΕ για συμμετοχή του κλάδου στην πανεργατική απεργία στις 6/11/2013 έγινε δεκτή από όλους και όλες\nhΩς προς τους τρόπους συνέχισης του αγώνα, από όλους και όλες τονίστηκε η ανάγκη συνέχισης του αγώνα. Υπήρξαν ωστόσο διαφορετικές απόψεις σχετικά με τον τρόπο συνέχισης. Λόγω της μικρής συμμετοχής, η πρόταση που τελικά ψηφίστηκε ήταν κύκλος νέων Γενικών Συνελεύσεων, μετά την απεργία, στις οποίες θα παρθούν οι οριστικές αποφάσεις.\nΕκτός των παραπάνω ψηφίστηκαν και θα προταθούν στο ΔΣ της ΟΛΜΕ:\nh Πανελλαδική πανεκπαιδευτική πορεία στην Αθήνα.\nh Αποκλεισμός του Υπουργείου Παιδείας.\nΑίτημα για ορισμό «Υπεύθυνου/ης Σχολικών Δραστηριοτήτων» και «Υπεύθυνου/ης Συμβούλου Σταθμού Νέων»\nΠρος: Περιφερειακό Διευθυντή Πρωτοβάθμιας & Δευτεροβάθμιας Εκπαίδευσης Ανατολικής Μακεδονίας - Θράκης\nΚοινοποίηση: ΔΣ ΟΛΜΕ, Σχολεία Ξάνθης\nΑρ. Πρ. 568\nΘέμα: Ορισμός «Υπεύθυνου/ης Σχολικών Δραστηριοτήτων» και «Υπεύθυνου/ης Συμβούλου Σταθμού Νέων»\nΤη φετινή σχολική χρονιά οι μαθητές και οι μαθήτριες της Ξάνθης δεν έχουν τη δυνατότητα να συμμετέχουν σε σχολικές δραστηριότητες ούτε να συμβουλευτούν τον/την «Υπεύθυνο Σύμβουλο Σταθμού Νέων». Να σημειώσουμε ότι τα σχολεία ΜΕ της Ξάνθης ήταν πρώτα σε συμμετοχή σε σχολικές δραστηριότητες την προηγούμενη σχολική χρονιά μεταξύ των σχολείων της περιφέρειας.\nΣας ζητούμε να προβείτε άμεσα στις απαραίτητες ενέργειες για τον ορισμό «Υπεύθυνο/η Σχολικών Δραστηριοτήτων» και «Υπεύθυνο/η Σύμβουλο Σταθμού Νέων»\nΑναρτήθηκε από ΕΛΜΕ Ξάνθης στις 12:45 μ.μ. Δεν υπάρχουν σχόλια:\nΟρισμός κριτηρίων για διοικητικές και άλλες μεταβολές\nΠρος: Δ/ΝΣΗ ΣΠΟΥΔΩΝ Δ/ΘΜΙΑΣ ΕΚΠ/ΣΗΣ, ΤΜΗΜΑ Β΄\nΑρ. Πρ. 567\nΘέμα: Ορισμός κριτηρίων για διοικητικές και άλλες μεταβολές\nΈπεσε στην αντίληψή μας ότι στις φετινές αποσπάσεις για διοικητικές θέσεις στην Ξάνθη δεν πήραν απόσπαση συνάδελφοι/ισσες που πληρούσαν όλα τα κριτήρια που τέθηκαν από την πολιτεία, ενώ άλλοι/ες που πληρούσαν λιγότερα ή καθόλου αποσπάστηκαν.\nΓια να μη δημιουργούνται τέτοια φαινόμενα θεωρούμε σκόπιμο σε κάθε διαδικασία υπηρεσιακής ή άλλης μεταβολής να τηρούνται αυστηρά αξιοκρατικά κριτήρια τα οποία να δεσμεύουν όλες τις βαθμίδες της διοίκησης.\nΑναρτήθηκε από ΕΛΜΕ Ξάνθης στις 12:44 μ.μ. Δεν υπάρχουν σχόλια:\nΕγγραφές στη Β' ΕΠΑΛ\nΑρ. Πρ. 566\nΘέμα: Αίτημα για παράταση προθεσμίας εγγραφών\nΛάβαμε γνώση του, με αρ.πρωτ. 149331/Γ2 και ημερομηνία 14/10/2013, εγγράφου σας σχετικά με την εγγραφή μαθητών/τριών στη Β τάξη των Επαγγελματικών Λυκείων μέχρι την 16/10/2013..\nΕπειδή η προθεσμία που δίνεται είναι πάρα πολύ μικρή (στην πράξη ούτε δύο μέρες!) θα σας παρακαλούσαμε να δοθεί παράταση ώστε να προλάβουν όλοι/ες οι μαθητές/τριες να ενημερωθούν και να εγγραφούν στον τομέα που επιθυμούν. Θα θέλαμε, επίσης, να ληφθεί υπόψη ότι, στην Ξάνθη ειδικά, ένα πολύ μεγάλο μέρος των μαθητών/τριών μας απουσιάζει το τριήμερο 14-16/10 λόγω θρησκευτικής εορτής των Μουσουλμάνων και επομένως δεν είναι δυνατόν να ενημερωθεί.\nΣτο έγγραφο αυτό επισημαίνεται, ακόμη, ότι οι μαθητές/τριες δύνανται «να επιλέξουν μεταξύ των λειτουργούντων στη Β΄ Τάξη των ΕΠΑ.Λ. τομέων συμπεριλαμβανομένου και του Τομέα «Εφαρμοσμένων Τεχνών»». Θα θέλαμε, λοιπόν, να μας διευκρινίσετε αν, μεταξύ των «των λειτουργούντων στη Β΄ Τάξη των ΕΠΑ.Λ. τομέων», συμπεριλαμβάνονται, εκτός του Τομέα «Εφαρμοσμένων Τεχνών» και οι υπόλοιποι τομείς της Επαγγελματικής Εκπαίδευσης που καταργήθηκαν και αν όχι γιατί.\nΑναρτήθηκε από ΕΛΜΕ Ξάνθης στις 6:40 μ.μ. Δεν υπάρχουν σχόλια:\nΤο ΔΣ της ΟΛΜΕ εισηγήθηκε τη σύγκλιση Γενικών Συνελεύσεων των ΕΛΜΕ μέχρι την Παρασκευή 17/10 και τη σύγκλιση της ΓΣ των προέδρων των ΕΛΜΕ το Σάββατο 18/10 με θέματα:\nh Απολογισμό δράσης των αγωνιστικών κινητοποιήσεων της προηγούμενης περιόδου\nh Μέτρα για τη στήριξη της Πανεργατικής Απεργίας που θα πραγματοποιηθεί την Τετάρτη, 6/11/2013\nh Την προοπτική συνέχισης των κινητοποιήσεων μετά την Πανεργατική Απεργία.\nΚατά συνέπεια και σύμφωνα με το καταστατικό της ΕΛΜΕ, καλούμε σε Γενική Συνέλευση την Τρίτη 15/10/2013 στις 8:30μμ στο 1ο Γυμνάσιο και εφόσον δεν υπάρξει απαρτία (1/3 από τα οικονομικά τακτοποιημένα μέλη) η συνέλευση θα επαναληφθεί την Τετάρτη 16/10/2013 στις 8μμ στο Αμφιθέατρο του 1ου Γυμνασιου.\nΗ κρισιμότητα της κατάστασης στην Μέση Εκπαίδευση όπως τη βιώνουμε καθημερινά και η καταιγίδα των νέων μέτρων και διατάξεων με τα οποία βομβαρδίζονται τα σχολεία συνεχώς, κάνουν φανερή την αναγκαιότητα της συμμετοχής όλων μας στις ΓΣ.\nΑναρτήθηκε από ΕΛΜΕ Ξάνθης στις 6:31 μ.μ. Δεν υπάρχουν σχόλια:\nΣτο ΔΣ της Δευτέρας 14/10/2013:\nh Ύστερα από την εισήγηση του ΔΣ της ΟΛΜΕ καλείται ΓΣ την Τετάρτη 16/10 στο 1ο Γυμνάσιο στις 8μμ.\nh Στα πλαίσια της Γενικής Συνέλευσης την Τετάρτη θα συζητηθούν θέματα των εκδηλώσεων (βλέπε ΔΣ 7/10) που θα ξεκινήσουν προς το τέλος του μήνα\nh Συζητήθηκαν λειτουργικά θέματα του σχολείου αλληλεγγύης.\nh Θα προταθεί στα αιρετά μέλη στο ΠΥΣΔΕ να συμμετέχουν προγραμματισμένα (πχ κάθε 2 εβδομάδες) για ενημέρωση στα ΔΣ της ΕΛΜΕ. Να τονίσουμε ότι δεν υπάρχει κανένα πρόβλημα ενημέρωσης από τα δύο αιρετά μέλη του ΠΥΣΔΕ. Ακριβώς γι' αυτό προτείνουμε πιο συστηματική συνεργασία.\nh Συζητήθηκε η ημερομηνία των εκλογών για νέο ΔΣ. Προτάθηκε οι εκλογές να γίνουν την ίδια μέρα με τις εκλογές του Διδασκαλικού Συλλόγου Ξάνθης, για την ευκολία των συναδέλφων/ισσών. Θα προταθεί στο ΔΣ του ΔΣΞ η Τετάρτη 20/11.\nΑναρτήθηκε από ΕΛΜΕ Ξάνθης στις 8:34 π.μ. Δεν υπάρχουν σχόλια:\nΓ.Σ. των ΕΛΜΕ και Γ.Σ. Προέδρων\nΤο Δ.Σ. της ΟΛΜΕ αποφάσισε να συγκαλέσει Γ.Σ. Προέδρων των ΕΛΜΕ το Σάββατο, 19/10/2013 στην Αθήνα με θέματα:\nhΑπολογισμό δράσης των αγωνιστικών κινητοποιήσεων της προηγούμενης περιόδου\nhΜέτρα για τη στήριξη της Πανεργατικής Απεργίας που θα πραγματοποιηθεί την Τετάρτη, 6/11/2013\nhΤην προοπτική συνέχισης των κινητοποιήσεων μετά την Πανεργατική Απεργία.\nΚαλούμε τα Δ.Σ. των ΕΛΜΕ να οργανώσουν Γ.Σ. των μελών τους μέχρι τις 18/10/2013.\nΣας ενημερώνουμε, επίσης, πως μετά την Πανεργατική Απεργία θα ακολουθήσει νέος κύκλος Γ.Σ. και Γ.Σ. Προέδρων για τη λήψη συγκεκριμένων αποφάσεων συνέχισης των κινητοποιήσεων.\nΚαταγγελία για τη δίωξη των μαθητών στη Λαμία από ΟΛΜΕ\nΣε μια πρωτοφανή επίθεση αυταρχισμού κυβέρνηση και δικαιοσύνη, προχώρησαν στη σύλληψη, δίκη και καταδίκη μαθητών που συμμετείχαν στην κατάληψη του 1ου ΕΠΑΛ Λαμίας.\nΠαράλληλα, σε πολλά Γυμνάσια και Λύκεια της χώρας καλούνται καθημερινά μαθητές και γονείς να καταθέσουν σε αστυνομικά τμήματα επειδή συμμετείχαν στις κινητοποιήσεις το προηγούμενο διάστημα. Πιέζουν τους διευθυντές των σχολείων να δώσουν ονόματα μαθητών στην Αστυνομία.\n• Οι δυνάμεις καταστολής δεν έχουν καμία θέση στα σχολεία.\n• Η παιδαγωγική σχέση ανάμεσα σε εκπαιδευτικούς και μαθητές δεν υποκαθίσταται από εισαγγελείς και δικαστήρια\n• Ο αγώνας εκπαιδευτικών και μαθητών και γονέων για Δωρεάν Δημόσιο σχολείο που θα ανταποκρίνεται στις σύγχρονες λαϊκές ανάγκες δεν ποινικοποιείται.\nΗ επιχείρηση τρομοκράτησης και συκοφάντησης των αγώνων των μαθητών δεν θα περάσει.\nΗ κυβέρνηση πρέπει ν’ απολογηθεί για την επίθεση στα λαϊκά, εργατικά και μορφωτικά δικαιώματα.\nΕίμαστε αλληλέγγυοι με τους μαθητές μας που αγωνίζονται και δεν θα τα αφήσουμε βορά στους κατασταλτικούς μηχανισμούς. Κανείς εκπαιδευτικός να μη μείνει αμέτοχος. Να περιφρουρήσουμε τον αγώνα των μαθητών μας. Κανείς διευθυντής σχολείου και κανείς γονιός να μη συμβάλλει με κανένα τρόπο στην ποινικοποίηση των αγώνων των μαθητών. Οι μαθητές έχουν κάθε δίκαιο να αντιδρούν στη βαρβαρότητα που αντιμετωπίζουν καθημερινά στα σπίτια τους και στο σχολείο τους από τις επιπτώσεις των εφαρμοζόμενων πολιτικών.\nΑναρτήθηκε από ΕΛΜΕ Ξάνθης στις 8:34 μ.μ. Δεν υπάρχουν σχόλια:\nΑναρτήθηκε από ΕΛΜΕ Ξάνθης στις 8:32 μ.μ. Δεν υπάρχουν σχόλια:\nΑναρτήθηκε από ΕΛΜΕ Ξάνθης στις 8:30 μ.μ. Δεν υπάρχουν σχόλια:\nΔελτίο τύπου με αφορμή την επίσκεψη του υφυπουργού...\nΠρόσκληση για συμμετοχή στην προετοιμασία πανεκπαι...\nΣχετικά με τη νέα τροπολογία για εργασιακά θέματα ...\nΣυνάντηση για τον προγραμματισμό και την υλοποίηση...\nΑίτημα για ορισμό «Υπεύθυνου/ης Σχολικών Δραστηριο...\nΟρισμός κριτηρίων για διοικητικές και άλλες μεταβο...\nΚαταγγελία για τη δίωξη των μαθητών στη Λαμία από ...\nΤροπολογία για την οργανικότητα\nΣυνάντηση ΠΕ19 και ΠΕ20\nΟρισμός συνδέσμων για την τρέχουσα σχολική χρονιά\nΚαταγγελία για την απόφαση του Υπουργείου σχετικά ...\nΑνακοίνωση του ΔΣ της ΟΛΜΕ για τον αριθμό των μαθη...\nΔΣ 30/9 και 7/10


Η «σκιά» του Μπέου, νέος ηγέτης στον σούπερ Πανιώνιο\n15/03/2017, 06:29 15\nΟι Κυανέρυθροι του ελληνικού ποδοσφαίρου έχουν βάλει φωτιά στην Πλατεία - Η ιστορία του κορυφαίου παράγοντα Νίκου Ζαμάνη και τα προβλήματα με τη Δικαιοσύνη\n2017. Η Νέα Σμύρνη έχει πλέον το δικό της «Θέατρο των Ονείρων». Το γήπεδο ξαναγεμίζει από περήφανους φιλάθλους που ξεχειλίζουν από προσδοκία.\nΟ Πανιώνιος κάνει ξέφρενη πορεία στο πρωτάθλημα αποπνέοντας υγεία και ελπίδα. Ηδη η συντριπτική πλειονότητα των ποδοσφαιριστών του είναι Ελληνες με μέσο όρο ηλικίας τα 24 χρόνια. Κάτι ασυνήθιστο, αν όχι αδιανόητο, για τα άλλα εγχώρια ποδοσφαιρικά κλαμπ. Περισσότερο, όμως, απ’ όλα η ομάδα αποδεικνύει μέσα στο γήπεδο ότι δεν είναι φωτοβολίδα αλλά πατάει σε γερές βάσεις. Τίποτε δεν είναι τυχαίο. Αλλωστε στο ποδόσφαιρο, όπως παντού στη ζωή, σπανίζουν τα θαύματα.\nΕίναι τρελοί αυτοί οι Νεοσμυρνιώτες…\n«Ο Πανιώνιος μοιάζει με το χωριό του Αστερίξ στην κατεχόμενη από τους Ρωμαίους Γαλατία. Ολοι εμείς που αγαπάμε τον “Ιστορικό” διαφέρουμε από τους άλλους. Είμαστε υπερήφανοι για τη διαφορετικότητά μας, αλλά και την αντίσταση που προβάλλουμε όλα αυτά τα χρόνια». Τα λόγια του πρώην ιδιοκτήτη του Πανιωνίου Κώστα Τσακίρη, ειπωμένα πριν από σχεδόν 10 χρόνια, σχημάτιζαν το πλαίσιο της εικόνας του ιστορικού Πανιώνιου, της ομάδας των χαμένων πατρίδων η οποία, σήμερα, στην εποχή της οικονομικής κρίσης στηρίζεται σε Ελληνόπουλα και έχει τρελάνει τους φιλάθλους με την πορεία της στο πρωτάθλημα.\nMε νεανική ορμή, πάθος, πίστη και σκληρή δουλειά οι «Πάνθηρες» του ελληνικού ποδοσφαίρου έχουν βάλει φωτιά στην Πλατεία αλλά και σε όλη την ποδοσφαιρική Ελλάδα, που μιλάει πλέον με θαυμασμό για αυτούς. Τι και αν έφυγαν ο Ολιβιέ Μπουμάλ, ο Απόστολος Γιάννου, ο Δημήτρης Χατζηισαΐας, ο Τάσος Μπακασέτας, ο Καρίμ Ανσαριφάρντ, ακόμα και ο Μαρίνος Ουζουνίδης; Κανένα πρόβλημα. Είναι στο DNA του Πανιωνίου να δημιουργεί και να αναδεικνύει παιχταράδες οι οποίοι στη συνέχεια ανοίγουν τα φτερά τους για άλλα ποδοσφαιρικά κλαμπ. Στην ομάδα υπάρχουν αυτοματισμοί κάλυψης των εκάστοτε κενών που σχεδόν τους κληροδοτεί η μία διοίκηση στην άλλη. «Το μοναστήρι να είναι καλά», είναι η χαρακτηριστική φράση του Χρήστου Δάρα που συμπληρώνει λέγοντας: «Ο Πανιώνιος είναι σαν τη Λερναία Υδρα».\nΟλα αυτά για μια ομάδα η οποία μετά την αποχώρηση του Κώστα Τσακίρη βάδιζε με σταθερό βήμα προς την καταστροφή. Ηταν Δεκέμβριος του 2010, όταν άρχισε η κατρακύλα και το ταξίδι στην αβεβαιότητα, με διοικήσεις διορισμένες από το Πρωτοδικείο και τα χρέη να κατατρέχουν την ομάδα. Ακόμη και την περασμένη χρονιά -όπου η νέα διοίκηση είχε πλέον νοικοκυρέψει τα οικονομικά, μειώνοντας τα λειτουργικά έξοδα και αυξάνοντας τα έσοδα μέσω και της πώλησης ποδοσφαιριστών- μπήκε στο πρωτάθλημα με στόχο να παραμείνει στην κατηγορία. Τελικά κατάφερε, παρά τις εξωγηπεδικές αντιξοότητες, να προκριθεί στα πλέι οφ που εξασφάλιζαν την έξοδο στην Ευρώπη. Επειδή όμως δεν τηρούσε τις προϋποθέσεις της UEFA -οικονομικές και ιδιοκτησιακές- αντικαταστάθηκε για τα ευρωπαϊκά ματς από τον ΠΑΣ Γιάννινα.\nΩστόσο, οι υπεύθυνοι δεν το έβαλαν κάτω για τη νέα σεζόν. Παρότι ήταν η τέταρτη συνεχόμενη χρονιά που η ομάδα δεν κατάφερνε να εξασφαλίσει την απαραίτητη άδεια της Επιτροπής Επαγγελματικού Αθλητισμού και παρά τα ιδιότυπα ποδοσφαιρικά capital controls που της περιόριζε τις μεταγραφικές κινήσεις, χτύπησαν τις ευκαιρίες σε όλα τα ταμπλό. Αφού ο Πανιώνιος είχε δικαίωμα να αποκτήσει μονάχα νεαρούς, ελεύθερους ή δανεικούς παίκτες με κάποιες ελάχιστες εξαιρέσεις, οι διοικούντες στράφηκαν στη μοναδική λύση που υπήρχε: επένδυσαν στο ταλέντο τόσο νεαρών όσο και αξιόλογων ποδοσφαιριστών που δεν χωρούσαν στα ρόστερ άλλων ομάδων. Κοινώς πόνταραν σε αουτσάιντερ που είχαν κοινό γνώρισμα τη δίψα για αναγνώριση.\nΜε λίγα λόγια, σε όσους γυάλιζε το μάτι τους: παραγκωνισμένους ταλαντούχους, νεαρά παιδιά που δεν τους είχε δοθεί δεύτερη ευκαιρία, παίκτες που έβλεπαν το ποδοσφαιρικό τους τέλος να πλησιάζει και τα όνειρά τους να εξατμίζονται πρόωρα. Οι άνθρωποι του Πανιωνίου απλώθηκαν σε ολόκληρη την Ελλάδα. Χτύπησαν την πόρτα σε μεγάλες ομάδες, όπως ο Ολυμπιακός και ο Παναθηναϊκός, έψαξαν σε γειτονιές της Αθήνας, έφτασαν μέχρι τη Μυτιλήνη και την Καλλονή, πήγαν σε μικρότερες κατηγορίες παίρνοντας παίκτη από τον Ηρακλή Ψαχνών, ενώ βγήκαν και εκτός συνόρων με μεταγραφές από ομάδες όπως η Κλαμπ Μπριζ, η Νότιγχαμ Φόρεστ, η Οσασούνα και η Βέλες Σάρσφιλντ. Πρωτ’ απ’ όλα, όμως, έδωσαν βάρος στα παιδιά που ήταν στην ομάδα, κλωτσούσαν το τόπι στο γήπεδο της Νέας Σμύρνης και απλώς περίμεναν κάποιον να τους εμπιστευτεί.\nΤο σχέδιο ελληνοποίησης με χαμηλό προϋπολογισμό και τη δόμηση του κορμού της ομάδας από νεαρούς παίκτες κλήθηκε να το υλοποιήσει ο Μαρίνος Ουζουνίδης, που ανέλαβε να καθίσει στον πάγκο της ομάδας πριν από 27 μήνες. Εκείνα τα Χριστούγεννα του 2014, όταν ο Πανιώνιος αποτελούσε το πρώτο φαβορί για υποβιβασμό από τη Σούπερ Λιγκ. Ο προπονητής, βέβαια, δεν ήταν μόνος του στο ξεκίνημα της υλοποίησης της νέας φιλοσοφίας της ΠΑΕ. Μαζί του στην εφαρμογή της δημιουργίας των «Μπέμπηδων της Πλατείας» ήταν ο γνωστός χειρουργός - αθλητίατρος Χρήστος Δάρας, που ως πρόεδρος είχε το γενικό πρόσταγμα. Από κοντά ως γενικός διευθυντής ο επί σειρά ετών πρόεδρος της ΕΠΟ Βασίλης Γκαγκάτσης, με τη συντροφιά του παλαίμαχου τερματοφύλακα της ομάδας Αντώνη Μανίκα, που είχε τα καθήκοντα του επικεφαλής του τμήματος σκάουτινγκ του συλλόγου. Δεν τρέχει η ομάδα πίσω από άτομα. Πάνω απ’ όλα το σύνολο. Ολοι για έναν και ένας για όλους, κάτι που οι «Μπέμπηδες της Πλατείας», οι νεαροί παίκτες χθες του Ουζουνίδη και σήμερα του Βλάνταν Μιλόγιεβιτς, το αποδεικνύουν κάθε αγωνιστική.\nΕν τω μεταξύ, στις 17 Ιουνίου του 2015 το τιμόνι του Πανιώνιου άλλαξε χέρια. Μετά από ομόφωνη απόφαση της Γενικής Συνέλευσης του Ερασιτέχνη, έγινε δεκτή η πρόταση που είχαν καταθέσει οι Χρήστος Δάρας και Νίκος Ζαμάνης για την απόκτηση του 67% των μετοχών της ΠΑΕ. Οι νέοι πηδαλιούχοι ανέλαβαν και τα χρέη, με σκοπό να ξελασπώσουν την ομάδα ώστε να πάρει την πολυπόθητη αδειοδότηση. Μέσα σε μία χρονιά, εκτιμάται ότι τακτοποίησαν τις παλιές όφειλες και ρύθμισαν, με την είσοδο της ΠΑΕ στο πρόγραμμα των 100 δόσεων, πάνω από 50 οικονομικές υποθέσεις που αφορούσαν ποδοσφαιριστές, ομάδες και χρέη προς τρίτους. Με δυο λόγια κάποια λεφτά υπήρχαν, δεδομένου ότι από τις πωλήσεις ποδοσφαιριστών τα χρήματα πηγαίνουν απευθείας στην Εφορία και το ΙΚΑ. Το πρόβλημα της ομάδας, όμως, πέρα από το μπάτζετ ήταν, μετά από τόσα χρόνια αρνητικής δημοσιότητας, να ανακτήσει την αξιοπιστία της, κάτι όχι και τόσο απλό. Φαίνεται , ωστόσο, ότι ο άλλοτε στενός φίλος και, υποτίθεται, άνθρωπος εμπιστοσύνης του Αχιλλέα Μπέου, επιχειρηματίας Νίκος Ζαμάνης -ο οποίος είχε γίνει τα τελευταία χρόνια γνωστός ως επιτυχημένος μάνατζερ στις μικρές αθηναϊκές hot πίστες, όπως το «Ακρόαμα»- διέθετε και το εκτόπισμα και το όραμα να γίνει από απλός φίλαθλος των Κυανέρυθρων ο ευεργέτης της ομάδας. Κάτι σαν τον Ρομπέν των Δασών για τους Νεοσμυρνιώτες φιλάθλους, όπως ο ίδιος έχει εξομολογηθεί .\nΕιδικά σήμερα, όταν κυκλοφορεί σχεδόν καθημερινά στην πλατεία της Νέας Σμύρνης μαζί με τα τρία αγαπημένα του παιδιά, χαίρει της απόλυτης εκτίμησης των οπαδών οι οποίοι βλέπουν μετά από χρόνια τον Πανιώνιο να φλερτάρει έντονα με τα σαλόνια του Champions League. Και φυσικά έχει διαλύσει τις φήμες που κυκλοφορούσαν στο πρόσφατο παρελθόν στα πέριξ της Πλατείας και διέδιδαν ότι σε περίπτωση επιστροφής του Μπέου στον Πανιώνιο «ο Ζαμάνης θα παίξει τον ρόλο του μπροστινού». Παρ’ όλους τους υπαινιγμούς για το πρόσωπό του, ο Νίκος Ζαμάνης θεωρείται ότι εκείνο το φεγγάρι έκοψε τον δρόμο του Μάκη Ψωμιάδη προς τον Πανιώνιο, όταν ο μακαρίτης πλέον «Αγαπούλας» έψαχνε να αναλάβει ομάδα μετά το στραπάτσο στην Καβάλα.\nΟι Κυανέρυθροι έχουν τρελαμένους οπαδούς που ακολουθούν\nτην ομάδα παντού\nΠοιος είναι το αφεντικό του Πανιωνίου;\nΣάββατο βράδυ, πριν από μερικούς μήνες, σε ένα από τα πριβέ τραπέζια στο νυχτερινό κέντρο όπου εμφανίζονται ο Βασίλης Καρράς και ο Νότης Σφακιανάκης μια αντροπαρέα απολαμβάνει το πρόγραμμα εν μέσω χαλαρών διαλόγων. Εκεί ξεχωρίζει λόγω διαστάσεων ένας εύσωμος αλλά γυμνασμένος 55άρης, γνωστός σε πολύ κόσμο εδώ και χρόνια από την ενασχόλησή του με τη νύχτα. Ο επιχειρηματίας Νίκος Ζαμάνης εκείνο το βράδυ διασκέδασε με την ψυχή του χωρίς τις συνήθεις υπερβολές που κάνουν πολλοί στα μπουζούκια. Οι νεότεροι τον γνώρισαν μέσα από τη νυχτερινή ψυχαγωγία, αφού είναι συνιδιοκτήτης του «Ολα Ελληνικά» στη Νέα Σμύρνη, ενός ελληνάδικου που γνώρισε τεράστια επιτυχία ώστε να επεκταθεί με τη μέθοδο του franchise σε πολλές μεγάλες πόλεις της Ελλάδας, ακολουθώντας την ίδια πετυχημένη συνταγή, δηλαδή playlist μόνο με ελληνικά τραγούδια, σε ένα πρόγραμμα που ξεκινάει με ποπ μελωδίες και φτάνει μέχρι τα γνωστά βαριά λαϊκά τραγούδια.\nΣτις επιχειρήσεις του απασχολεί περί τα 70 άτομα, ενώ σε αυτές απασχολείται και η σύζυγός του, την οποία ο ίδιος λατρεύει και τη θεωρεί το άλλο του μισό. Οι παλιότεροι τον θυμούνται να κυκλοφορεί για χρόνια στη νύχτα προτού γίνει, όπως γράφτηκε πολλές φορές, η «σκιά» του Αχιλλέα Μπέου. Από τις επιχειρηματικές συναντήσεις τους ως τις νυχτερινές εξόδους, τους δύο άνδρες περιέγραφαν ως «αυτοκόλλητους» μέχρι τη στιγμή που ο υποτιθέμενος ισχυρός δεσμός τους διαλύθηκε εν μια νυκτί για συγκεκριμένο λόγο. Και επειδή ο Νίκος Ζαμάνης είναι άνθρωπος που μπορεί να συγχωρεί αλλά δεν ξεχνάει, οι σχέσεις του με τον πάλαι ποτέ ισχυρό και έκπτωτο πλέον δήμαρχο του Βόλου είναι σχεδόν ανύπαρκτες σήμερα.\nΟ ίδιος αρνείται κατηγορηματικά ότι υπήρξε σωματοφύλακας ή συνεργάτης του Μπέου, σε μία από τις συνεντεύξεις που είχε παραχωρήσει πριν από έξι χρόνια, όταν το όνομά του ενεπλάκη το 2011 στο σκάνδαλο για τα στημένα παιχνίδια του ελληνικού πρωταθλήματος. Τότε, ύστερα από εισαγγελική έρευνα και παραγγελία, είχε συλληφθεί ως μέλος της οργάνωσης που κατηγορήθηκε για δωροδοκία με σκοπό την αλλοίωση αποτελεσμάτων διάφορων αγώνων. Τελικά αφέθηκε ελεύθερος με εγγύηση 50.000 ευρώ και περιοριστικούς όρους απαγόρευσης εξόδου από τη χώρα και υποχρεωτική εμφάνισή του σε τακτά χρονικά διαστήματα σε Αστυνομικό Τμήμα.\nΣτη συνέχεια αντεπιτέθηκε εξορκίζοντας τις κατηγορίες. Χωρίς να μασάει τα λόγια του, είχε δηλώσει ότι ουδέποτε ασχολήθηκε με τον παράνομο στοιχηματισμό, ούτε παιχνίδια έστησε, ούτε πουλάει όπλα ή ναρκωτικά. «Με διαπόμπευαν. Επιχειρούσαν την εξόντωσή μου με ψεύτικες και αναληθείς πληροφορίες. Ηταν, βλέπετε, και η ψήφιση του Μεσοπρόθεσμου. Εχω τα τρία παιδιά μου κλεισμένα στο σπίτι γιατί δεν ξέρω τι θα τους πουν στο σχολείο οι συμμαθητές τους! Θα κυνηγήσω όμως όλους όσοι με έφτασαν εδώ. Μου την είχαν στήσει και στο παρελθόν αλλά αθωώθηκα», είχε τονίσει τότε. Εκτοτε, όμως, δεν έχει ξαναμιλήσει δημοσίως.\nΤελικά απηλλάγη των κατηγοριών με βούλευμα. Οταν χρειάζεται λέει τα πράγματα με το όνομά τους, χωρίς να ωραιοποιεί καταστάσεις, αφού έχει μάθει από μικρός να καθαρίζει και να λύνει μόνος του τα προβλήματα που παρουσιάζονται. Ισως επειδή ανδρώθηκε μέσα στη νύχτα, εξακολουθεί να πιστεύει ότι δεν υπάρχει άλυτο πρόβλημα όσο δύσκολο και αν φαντάζει.\nΠαρά το παρουσιαστικό του, που αν μη τι άλλο προκαλεί δέος σε όσους τον αντικρίζουν από απόσταση αναπνοής, οι φίλοι του λένε ότι είναι ένα καλό παιδί, αρκεί να μην τον πειράξεις. Δεν φοβάται να δώσει το «παρών» σε οποιαδήποτε έδρα, δεν συνοδεύεται από σωματοφύλακες και εξακολουθεί να είναι ένας απλός άνθρωπος που παραμένει πιστός στα ιδανικά και τις αξίες που πρεσβεύει, όπως λένε οι φίλοι του.\nΧρήστος Δάρας, Αριέλ Ιμπαγάσα και Νίκος Ζαμάνης μπροστά από τα τρόπαια της ομάδας\nΟ Νίκος Ζαμάνης στην εξέδρα της Πλατείας\nΟταν στη Σμυρνη οι παπουδες μας ειχαν αθλητικά σωματεία και επαιζαν τέννις και γκόλφ, εσείς οι βλάχοι παλαιοελλαδίτες κοιμόσασταν με τα τσαρούχια, ασε που η μισή επικράτεια ηταν ακόμα υπο την Οθωμανική διοίκηση.\nΟ Πανιώνιος παίζει με μέσο στη μεγάλη κατηγορία. Ας όψεται η ιστορία του. Είναι η πιο διεφθαρμένη ομάδα του ελληνικού ποδοσφαίρου και θα έπρεπε προ πολλού να έχει υποβιβασθεί.\n@takis 57 χα χα χα!\nπες μας τι πινεις και δεν μας δινεις! αλλα και τι ομαδα εισαι! Για ΑΕΚΑΚΙ σε κοβω γιατι εκει το κομπλεξ εχει ανεβασμενα ποσοστα τελευταια! Ο Πανιωνιος θλιβερε αναγνωστη ειναι θυγατρικη ΟΛΩΝ των (δηθεν) μεγαλων ομαδων. Και ξερεις γιατι; γιατι τους εχει δωσει (σε ΟΛΕΣ ομως) πανω απο 60 πρωτοκλασσατους παιχταραδες για να κουνιωνται και να παριστανουν τους καμποσους. Αυτα και κατ' ευθειαν στο ψυχολογο σου!\nγιά αυτό εχουν εξαφανιστεί σέ απόσταση 5 χλμ από τό γηπεδο τού πανιωνίου ...ολα τά κατσίκια - προβατίνες - κότες - γαλοπούλες κλπ ...μάλλον ειναι μέσα στην κοιλιά του....\nΒαλε και χαρτοπαιχτικες λεσχες παρανομα φρουτακια και ειμαστε ενταξει\nΠοιος ασχολείται με τον Πανιώνιο;\n...καποιοι σαν και σενα που ουτε κριση εχεις ουτε καν εγκεφαλο,οπως φαινεται απο το σχολιο σου!\nΛάθος το όνομα! Νιόνιος, όχι Πανιώνιος...\nkalimera se oloys. Otan apo MIKROS PALEVIS TI ZOH EISAI PANTELONATOS EXEIS TELEIOSI TO SXOLEIO POY LEGETAI NYXTA LES AFTOS EIMAI KAI AMA GOYSTARETAI..NAI AFTO EINAI Ithiko didagma gia oloys mas.KATALAVATE..\n@thanasis15/03/201708:32 ΦΙΛΕ ΠΟΛΛΟΙ ΕΙΝΑΙ ΠΑΝΤΕΛΟΝΑΤΟΙ ΚΑΙ ΕΙΝΑΙ Η ΚΑΘΗΜΕΡΙΝΑ ΣΚΛΗΡΑ ΕΡΓΑΖΟΜΕΝΟΙ ΑΝΤΡΕΣ,ΓΥΝΑΙΚΕΣ ΜΑΝΕΣ ΚΑΙ ΠΑΤΕΡΕΣ ΠΟΥ ΑΓΩΝΙΖΟΝΤΑΙ ΓΙΑ ΤΟ ΜΕΡΟΚΑΜΑΤΟ ΚΑΙ ΝΑ ΔΙΔΑΞΟΥΝ ΗΘΟΣ ΣΤΑ ΠΑΙΔΙΑ ΤΟΥΣ ΜΑΚΡΙΑ ΑΠΟ ΒΡΩΜΑ ΠΟΥ ΚΥΡΙΑΡΧΕΙ ΣΕ ΟΛΗ ΤΗ ΧΩΡΑ ,ΟΠΟΙΑ ΠΕΤΡΑ ΚΑ ΝΑ ΣΗΚΩΣΕΙΣ ΕΧΕΙ ΕΝΑ ΑΝΘΡΩΠΟ ΤΗΣ ΝΥΧΤΑΣ ΑΠΟ ΚΑΤΩ ΑΥΤΗ ΕΙΝΑΙ Η ΕΛΛΑΔΑ.\nΕλπίζω να μη μεγαλώνεις παιδιά γιατί με τέτοιες ιδέες 400 χρόνια μνημόνιο θα έχουμε!\nωραια πρότυπα εχεις\nΚαλό το άρθρο αλλά δεν ενημέρωσε τι νούμερο σουτιέν φοράει ο νέος ηγέτης.\nΧαχαχα! Μας πέθανες!!\nμανα βοηθα τον\nγιατι δεν πας απο κοντα να τον ρωτησεις;;;


Xάρτινοι πύργοι τα «πρότυπα» του Χάρη '); $('body').html(''); } });\nΑπόψεις Κωστάκης Αντωνίου Xάρτινοι πύργοι τα «πρότυπα» του Χάρη\nXάρτινοι πύργοι τα «πρότυπα» του Χάρη\n24.03.2015 09:05 Κωστάκης Αντωνίου\nΕρώτηση: Όταν θα βγούμε από το Μνημόνιο απαλλασσόμαστε των μνημονιακών μέτρων, ή συνεχίζουμε με νέα πιο σκληρά μέτρα;\nΤο ένα μετά το άλλο τα «πρότυπα», που μας προβάλλει ο Υπουργός Οικονομικών, καταρρέουν. Σε χθεσινό άρθρο μας αναφερθήκαμε στο «πρότυπο» της Πορτογαλίας, η οποία, ενώ βγήκε από το Μνημόνιο πριν από ένα χρόνο, το Διεθνές Νομισματικό Ταμείο, σε έκθεσή του, τονίζει ότι θα συνεχίσει την πολιτική της λιτότητας και διαπιστώνει ότι η ανάκαμψη της οικονομίας της παραμένει υποτονική.\nΌσον αφορά το δεύτερο «πρότυπο» του κ. Γεωργιάδη, εκείνο της Ιρλανδίας, είδαμε την Κυριακή να οργανώνονται μεγάλες διαδηλώσεις πολιτών που διαμαρτύρονταν κατά των σκληρών μέτρων της λιτότητας. Και φυσικά και η Ιρλανδία βγήκε (για τους τύπους) εκτός Μνημονίου, αλλά τα μνημονιακά μέτρα συνεχίζονται. Πέραν τούτου, θυμόμαστε τον «θρασύ» εκείνο Έλληνα φοιτητή που στάθηκε απέναντι στον Ντάισελμπλουμ και τον έκανε με τα κρεμμυδάκια, υπενθυμίζοντάς του σε πόση δυστυχία έσυραν τον ελληνικό λαό οι μνημονιακές πολιτικές. Και όταν ο Ντάισελμπλουμ τού ανέφερε ως παράδειγμα την Ιρλανδία, ο Έλληνας φοιτητής τού υπέδειξε το μεγάλο δημοσιονομικό έλλειμμα της χώρας, με τον Πρόεδρο του Γιούρογκρουπ να τον κοιτά αμήχανος και να μην μπορεί να του απαντήσει.\nΕδώ, όταν ο Χάρης Γεωργιάδης αναμασά συνεχώς το παράδειγμα της Πορτογαλίας και της Ιρλανδίας, ούτε δημοσιογράφος, ούτε κάποιος πανεπιστημιακός, ούτε βεβαίως Κύπριος φοιτητής υπάρχει, να του υποδείξει πως τα «πρότυπα» που παραθέτει αποτελούν παράδειγμα προς αποφυγή. Αλλά έχουμε δημοσιογράφους, πανεπιστημιακούς και φοιτητές που να γνωρίζουν; Ιδού η αξιοθρήνητη απουσία γνώσης και η παντελής απουσία τόλμης και αντιλόγου που αντιμετωπίζει αυτή η χώρα, με αποτέλεσμα να αλωνίζουν οι ψευδολογίες της Κυβέρνησης, να μην υπάρχει επαρκής αντίλογος και οι πολίτες να βρίσκονται σε σύγχυση.\nΑλλά υπάρχει και η Ισπανία. Και αυτή βγήκε από το Μνημόνιο. Και έχει καταστεί η χώρα με τους περισσότερους αστέγους και ένα μεγάλο αριθμό ανέργων. Την Κυριακή χιλιάδες Ισπανοί διαμαρτυρήθηκαν στις πλατείες, ζητώντας τι; Φαΐ, δουλειά και στέγαση. Αν είναι δυνατόν, σε μία ευρωπαϊκή χώρα οι πολίτες της να μην έχουν φαΐ, δουλειά και σπίτι. Να τους έχει αφαιρεθεί κάθε ίχνος αξιοπρέπειας. Ευρώπη είναι αυτή όπως την κατάντησαν τα Μνημόνια, ή υπανάπτυκτη χώρα της Αφρικής; Την ίδια στιγμή, στις εκλογές στην Ανδαλουσία, το νεοφιλελεύθερο κόμμα του Ραχόι έρχεται τρίτο και το αντιμνημονιακό Κίνημα των Podemos κερδίζει τη στήριξη των πολιτών. Στις εκλογές του Σεπτεμβρίου διεκδικεί εξουσία.\nΌλα τα «πρότυπα» που μας παρουσιάζει ο Χάρης Γεωργιάδης καταρρέουν και αποδεικνύονται χάρτινοι πύργοι. Αν προσθέσουμε και την πρωτομάρτυρα Ελλάδα, η οποία δεν πρόκειται να ξεπληρώσει τα χρέη στους βασανιστές-δανειστές της, στον αιώνα τον άπαντα, έχουμε μία πλήρη εικόνα και την πραγματική αλήθεια για το τι θα βιώσει η Κύπρος στα επόμενα πολλά χρόνια. Μία εικόνα στέρησης, ανεργίας και πείνας. Θα ζούμε σε ένα κράτος πλήρως υποδουλωμένο και ξεπουλημένο σε ξένα συμφέροντα, χωρίς νέους, χωρίς θέσεις εργασίας, χωρίς ανάπτυξη. Και σε όλα αυτά θα προστεθούν και οι άστεγοι.\nΗ σχεδιαζόμενη ψήφιση του πέμπτου νομοσχεδίου για την αφερεγγυότητα θα οδηγήσει πολύ κόσμο, δανειολήπτες και εγγυητές, στους δρόμους και στα νύχια αρπακτικών ορνέων. Ο Νικόλας Παπαδόπουλος, ο οποίος προσανατολίζεται στην ψήφιση του νομοσχεδίου, καλό θα ήταν να σκεφθεί πολλές φορές πριν ρίξει την ψήφο του. Αν το πράξει, θα καταστεί συνεργός και συνυπεύθυνος σε αυτό που προειδοποιούσε: Για πρώτη φορά η Κύπρος θα δει παιδιά της να κοιμούνται στους δρόμους και στα πάρκα.\nΤελεία και παύλα, λοιπόν. Δεν υπάρχουν καλά πρότυπα για όσους μπήκαν σε μνημονιακό ζυγό. Ελλάδα, Πορτογαλία, Ισπανία, Ιρλανδία, Κύπρος θα βιώσουν τον έσχατο εξευτελισμό ανθρώπινης αξιοπρέπειας και θα φτωχοποιηθούν. Καλούμε, συνεπώς, τον Πρόεδρο Αναστασιάδη και τον Χάρη Γεωργιάδη, να πουν αλήθειες στον κόσμο και όταν διατυμπανίζουν πως θα βγούμε φέτος από το Μνημόνιο να μας πουν: Βγαίνοντας απαλλάσσεται η κοινωνία από τα σκληρά μέτρα λιτότητας; Ή συνεχίζουμε στην ίδια πολιτική της φτωχοποίησης και στην ανεργία, στην πείνα, στη μετανάστευση των νέων, στο ξεπούλημα του εθνικού πλούτου και στις εκποιήσεις;\nΗ προεκλογική περίοδος των μεγάλων ψευδών έχει παρέλθει εδώ και δύο χρόνια. Τα ψέματα γιατί συνεχίζονται;\nΕκείνο το πρόσφατο συνέδριο στη Λεμεσό, το οποίο ο λεγόμενος Oργανισμός Προσέλκυσης Επενδύσεων, αγγλιστί CIPA, διαφήμισε ως τη μεγαλύτερη σύναξη επενδυτών στην Κύπρο, πού κατέληξε; Μας έμεινε έστω και ένας που θέλει να επενδύσει στην Κύπρο, ή εξαφανίστηκαν όλοι, όταν έμαθαν για τη γραφειοκρατία και την οικτρή οικονομική κατάσταση στην Κύπρο; Τι έγινε και με εκείνους τους Αμερικανούς επενδυτές από την Αλάσκα που είχαν επισκεφθεί πριν από πολύ καιρό τον Πρόεδρο και υποσχέθηκαν μεγάλες επενδύσεις στην Κύπρο;


Γερουλάνος: «Δεν αλλάζει νόμο η διάταξη» | Onsports.gr\nhome ΠοδόσφαιροSuper LeagueΓερουλάνος: «Δεν αλλάζει νόμο η διάταξη» Κοινοποιήστε\nΓερουλάνος: «Δεν αλλάζει νόμο η διάταξη»\tΣυντάκτης: Onsports Team\nΔημοσίευση: Παρασκευή, 13 Ιανουαρίου 2012 07.25\nΑποφασισμένος να ψηφιστεί το νέο αθλητικό νομοσχέδιο, όπως ακριβώς είναι, με τη διάταξη για τους ξένους επενδυτές που αφορά άμεσα τον Παναθηναϊκό, εμφανίστηκε ο Παύλος Γερουλάνος.\tΜιλώντας στην αθλητική εφημερίδα «Πράσινη», ο Υπουργός Πολιτισμού και Τουρισμού, Παύλος Γερουλάνος, αρνήθηκε ότι υπάρχει περίπτωση να αλλάξει νόμο η διάταξη για τους ξένους επενδυτές, που αφορά τον Παναθηναϊκό: «Θα ψηφιστεί κανονικά στο αθλητικό νομοσχέδιο. Δεν σκεφτήκαμε ποτέ κάτι τέτοιο. Το νομοσχέδιο πήρε κανονικά το δρόμο του και σε λίγες μέρες θα είναι νόμος του κράτους. Όταν μιλούσα για το θέμα των επενδυτών δεν είχα υπόψη μου ότι υπάρχει απαγορευτική διάταξη στην ΕΕΑ που προβλέπει μόνο μετόχους με ελληνική ιθαγένεια. Από το 2006 που ψηφίστηκε ο τελευταίος νόμος, ο οποίος ισχύει σήμερα, έχουν αλλάξει πολλά και θα πρέπει να επικαιροποιηθούν αρκετά πράγματα. Αυτό το οποίο προσπαθεί να κάνει το νέο νομοσχέδιο είναι τρεις φορείς, τρία εργαλεία του κράτους, ανεξάρτητα σε πολύ μεγάλο βαθμό, η ΔΕΑΒ, ο ΕΟΚΑΝ και η Επιτροπή Επαγγελματικού Αθλητισμού δυναμώνονται μέσα από αυτό το νομοσχέδιο και γίνονται πιο ικανές να αντιμετωπίσουν αυτά τα οποία έχουν να αντιμετωπίσουν. Η βία σήμερα δεν έχει καμία σχέση με τη βία πριν από δέκα ή είκοσι χρόνια. Το ντόπινγκ δεν έχει καμία σχέση. Τα δίκτυα τα οποία στηρίζουν τη διαδικασία του ντόπινγκ είναι τεράστια και τα συμφέροντα επίσης πολύ μεγάλα. Όπως, επίσης, και οι στημένοι αγώνες και η διαφθορά δεν έχουν καμία σχέση με αυτό που ήταν παλιά. Παλιά θεωρούσαμε ότι ένας στημένος αγώνας ήταν μια συμφωνία ενός ιδιοκτήτη με ένα διαιτητή. Εδώ τώρα μιλάμε για δίκτυα, τα οποία κερδίζουν χρήματα από το ποδόσφαιρο με τους χειρότερους δυνατούς τρόπους».\nΤέλος, για το αυτοδιοίκητο που υπάρχει στο ελληνικό ποδόσφαιρο, τόνισε: «Δεν θα δεχθώ απειλές και όχι με την επίθεση του αυτοδιοίκητου. Θα συζητήσω τα πάντα. Θα τα αλλάξουμε προς καλύτερη μορφή, αλλά θα το κάνουμε για να κάνουμε αυτό το νομοσχέδιο δυνατότερο, καλύτερο, για να αντιμετωπίσει αυτά τα πράγματα, τα οποία αντιμετωπίζει σήμερα ο ελληνικός αθλητισμός και το ελληνικό ποδόσφαιρο».\tΚατηγορία: Super League


ΕΣΥΦΝΕ: Συνάντηση με τον Γ.Π. Αστυνομικό Διευθυντή ΑΜ-Θ Υποστράτηγο Μενεξίδη Νικόλαο – Nantia Report\nΕΣΥΦΝΕ: Συνάντηση με τον Γ.Π. Αστυνομικό Διευθυντή ΑΜ-Θ Υποστράτηγο Μενεξίδη Νικόλαο\nΣυνάντηση με τον Γ.Π. Αστυνομικό Διευθυντή ΑΜ-Θ Υποστράτηγο κ. Μενεξίδη Νικόλαο\nΣήμερα 2/2/2017, κλιμάκιο του Δ/Σ της Ένωσης, είχε συνάντηση με τον Γενικό Περιφερειακό Αστυνομικό Διευθυντή ΑΜ-Θ Υποστράτηγο κ. Μενεξίδη Νικόλαο στο γραφείο του στην Κομοτηνή. Αφού μεταφέρθηκαν στον ίδιο οι ευχές όλων των συνάδελφων για την άξια προαγωγή του, ακολούθησε διάλογος οπού συζητήθηκαν εκτενώς θέματα που απασχολούν όλους μας.\nΜεταξύ άλλων ενημερώσαμε τον κ. Υποστράτηγο για τα σοβαρά προβλήματα που συνεχίζουν να αντιμετωπίζουν οι υπηρεσίες συνοριακής φύλαξης, τόσο σε υλικοτεχνικό εξοπλισμό όσο και σε ανθρώπινο δυναμικό, αναλύοντας λεπτομερώς για το καθένα Τ.Σ.Φ. ξεχωριστά.\nΠάρα τις δύσκολες οικονομικές συγκυρίες της Χώρας, συμφωνήσαμε ότι τόσο ο καθένας από την πλευρά του όσο και μέσα από την ειλικρινή συνεργασία μας θα δουλέψουμε προς την κατεύθυνση της επίλυσης των προβλημάτων, προκειμένου να είμαστε σε θέση να συνεχίζουμε να προσφέρουμε στην κοινωνία την ασφάλεια που δικαιούται.\nΝεκρός σε τροχαίο δυστύχημα Αστυνομικός της Άμεσης Δράσης


ΑΝΤΙΘΡΟΜΒΩΤΙΚΕΣ ΚΑΛΤΣΕΣ ΚΑΤΩ ΓΟΝΑΤΟΣ – Ορθοπεδικά – Ιατρικά\nΑΝΤΙΘΡΟΜΒΩΤΙΚΕΣ ΚΑΛΤΣΕΣ ΚΑΤΩ ΓΟΝΑΤΟΣ\nΑντιθρομβωτικές-αντιεμβολικές κάλτσες κάτω γόνατος λευκές.Ιδανικές γιά μετεγχειρητική χρήση.Πολύ ελαστικές,ευκολοφόρετες με κορυφαία εφαρμογή.\nΚωδικός προϊόντος: ΚΑ7 Κατηγορία: Κάλτσες - Καλσόν φλεβίτιδος και λαστέξ\nEnquiry about ΑΝΤΙΘΡΟΜΒΩΤΙΚΕΣ ΚΑΛΤΣΕΣ ΚΑΤΩ ΓΟΝΑΤΟΣ\nSecurity Code WV2Z0NPW\nΟι αντιεμβολικές κάλτσες κάτω γόνατος αποτελούν ιδανική επιλογή για την πρόληψη θρομβώσεων & εμβολικών επεισοδίων. Απευθύνονται σε ασθενείς στη προεγχειρητική – μετεγχειρητική φάση & κατακλιμένους για παρατεταμένο χρονικό διάστημα.\nΟι αντιθρομβωτικές κάλτσες επιτυγχάνουν τη σταδιακή μείωση της ασκούμενης πίεσης από τον αστράγαλο έως το άνω τμήμα της κνήμης (γάμπα) με σταθερή συμπίεση 18mmHg, βοηθώντας στη φλεβική επιστροφή του αίματος.\nΕνισχυμένη πλέξη στην περιοχή της πτέρνας από μαλακό διαπνέον ύφασμα. Επιτρέπει στο δέρμα να “αναπνέει” προλαμβάνοντας κατακλίσεις στην περιοχή της πτέρνας.\nΤιράντα στήριξης από σιλικόνη για σταθερή εφαρμογή\nΕΛΑΣΤΙΚΕΣ ΚΑΛΤΣΕΣ ΡΙΖΟΜΗΡΙΟΥ 140 DEN


Η ανηφόρα μετά το Βερολίνο - Marketnews.gr\nΠού είναι η Ελλάδα σε όλα αυτά; Αν θέλουμε να είμαστε ειλικρινείς, πουθενά. Ο Χαφτάρ, ο οποίος έμεινε δύο μέρες στην Αθήνα, δεν μπήκε καν μέσα στη Διάσκεψη του Βερολίνου. Ο πιο «κοντινός» στις ελληνικές θέσεις από πλευράς Ευρώπης ήταν ο Μακρόν, ενώ στο τραπέζι ήταν και ο κ. Σίσι, ο πρόεδρος της Αιγύπτου.\nΟ Γερμανός ΥΠΕΞ Χάικο Μάας, πάντως, «άφησε» ένα παράθυρο και τόνισε ότι σε επόμενες συνεδριάσεις θα κληθούν και χώρες που χθες δεν συμμετείχαν. Αφορά αυτό και την Ελλάδα; Δεν είναι σαφές, αλλά υπάρχει ένα παράθυρο ευκαιρίας. Πρέπει, λοιπόν, τις επόμενες εβδομάδες η χώρα μας να επιδοθεί σε ένα σπριντ και να πείσει ότι είναι κρίσιμος παράγοντας για την εξεύρεση μιας λύσης στη χώρα και όχι μόνο γιατί ο Ερντογάν μας έχει «δέσει» με το Μνημόνιο που υπέγραψε κάτω από τη μύτη μας με τον Σαράζ.\nΆρα, για την Ελλάδα, η ανηφόρα ξεκινά τώρα, αν πραγματικά θέλει να έχει μια θέση στο τραπέζι. Χωρίς ψευδαισθήσεις όμως. Όπως, για παράδειγμα, ότι το τουρκο-λιβυκό μνημόνιο μπορεί εύκολα να αποτελέσει παρελθόν.


Survivor: Αποκαλύψεις Αρσενίου για Μυριέλλα Κουρεντή - Dokari.gr\nSurvivor: Αποκαλύψεις Αρσενίου για Μυριέλλα Κουρεντή\nSurvivor: Για όλους και για όλα μίλησε ο Σάκης Αρσενίου.\nΤο μεσημέρι της Τρίτης ο Σάκης Αρσενίου ήταν καλεσμένος στην εκπομπή «Καλό Μεσημεράκι» και στο Νίκο Μουτσινά. Ο τραγουδιστής μετά την αποχώρηση από το Survivor, μίλησε για την εμπειρία του στο παιχνίδι, τους συμπαίκτες του αλλά και για τα αρνητικά μηνύματα που έχει δεχτεί στα social media.\n«Πολύ ωραία εμπειρία αλλά τώρα που βγήκα και είδα δύο, τρία επεισόδια, νομίζω καλύτερα που έφυγα. Η αλήθεια είναι πως δεν περίμενα να είναι τόσο πολύ το κομμάτι του ριάλιτι. Όποιος νομίζει ότι το Survivor είναι το ίδιο με αυτό που βλέπει από τον καναπέ του σπιτιού του, δεν έχει καμία σχέση. Εγώ πήγα ο εαυτό μου και βγήκα ο εαυτός μου. Δεν μπορεί να μπει κανένας διαβασμένος στο Survivor, γιατί μπαίνεις και βλέπεις κάτι άλλο» δήλωσε αρχικά ο Σάκης Αρσενίου.\n«Υπάρχουν άτομα στην κόκκινη ομάδα που μπορούν να τρελάνουν όλο τον Άγιο Δομίνικο. Σίγουρα η Μυριέλλα είναι ένα άτομο που σε δευτερόλεπτα έχει τρελές εναλλαγές συμπεριφορές, δεν μου ταιριάζει σαν άτομο και τώρα που γύρισα είδα ότι γινόντουσαν πολλά πίσω από την πλάτη μου, άλλα on camera άλλα off camera. Εγώ όταν μπήκα ήξερα μόνο τον Άρη και στη συνέχεια έκανα παρέα με τον Απόστολο και την Ναυσικά που ήταν η παρέα του Άρη. Οι άλλοι νόμιζαν ότι έχουμε κάνει κλίκα. Εγώ αυτό που δεν μπορώ είναι ο παραλογισμός» συμπλήρωσε ο τραγουδιστής για τους συμπαίκτες του που δεν είχε ιδιαίτερα καλέ σχέσεις.\nΤέλος, ο Σάκης Αρσενίου αναφέρθηκε στα αρνητικά σχόλια που έχει δεχτεί στα social media λέγοντας:\n«Μέσα από τη δουλειά που κάνω μέσα στα χρόνια έχω μάθει να χειρίζομαι κάποιες καταστάσεις και κάποια μηνύματα. Είναι σίγουρο πως δεν μπορούμε να αρέσουμε σε όλους. Θέλω να πω στον κόσμο, επειδή έχω δεχτεί και πολλά καλά μηνύματα αλλά και πολλά αρνητικά. Δεν ξέρω από που βγαίνει όλη αυτή η κακία, ο κόσμος έχει ξεφύγει. Το να ασχολείται κάποιος με την οικογένεια του άλλου, το να πάθει κάτι, το να κυλήσει η ζωή του άλλου χάλια. Εγώ μπορώ να το διαχειριστώ, αλλά κάποιοι άλλοι δεν θα μπορούν. Είναι κάλο ότι έχουν να πουν να το λένε, ήπια».


Dr. Bronner's – Βιολογικό Απολυμαντικό για τα Χέρια με Λεβάντα | Organic Brands\nΑποστείρωση και καθαρή συνείδηση! Όλα σε ένα!\nΤο βιολογικό απολυμαντικό για τα χέρια σκοτώνει τα μικρόβια χάρη στην απλή του φόρμουλα: βιολογική αιθυλική αλκοόλη, νερό, βιολογικό έλαιο λεβάντας και βιολογική γλυκερίνη – Αυτά μόνο!\nΔεν περιέχει κανένα επικίνδυνο χημικό όπως τα υπόλοιπα απολυμαντικά χεριών κι όμως είναι το ίδιο αποτελεσματικό!\nΤο βιολογικό απολυμαντικό χεριών μας είναι ιδανικό για να το έχετε πάντα μαζί σας για να απολυμάνετε τα χέρια σας, να καθαρίσετε τα χεράκια και τα πρόσωπα των παιδιών ακόμα και ως αποσμητικό χώρου ή αποσμητικό!\nΑποστείρωση και καθαρή συνείδηση! Όλα σε ένα!!!\nΨεκάστε στα χέρια σας για να σκοτώσετε γρήγορα τα βακτήρια όταν δεν υπάρχει διαθέσιμο σαπούνι και νερό!\nΨεκάστε 2 ή περισσότερες φορές στον αέρα για να απολαύσετε ένα υπέροχο, δροσερό άρωμα λεβάντας!\nΨεκάστε στα χέρια και το πρόσωπο των παιδιών για να μην κολλάνε!


Τέλειο brunch!!!! - Κριτικές για Μελιμηλον, Νάξος, Ελλάδα - Tripadvisor\nΜελιμηλον: Εστιατόρια στην περιοχή\nΤέλειο brunch!!!! - Μελιμηλον\nΚριτική για: Μελιμηλον\nΟδός Αγίου Γεωργίου | Χωρα Ναξου, Νάξος 843 00, Ελλάδα\n+30 2285 024887\nΝο 21 από 155 Εστιατόρια για: Νάξος\nΦανταστική δουλειά της οικογένειας!! Ελληνικές γεύσεις με μοναδικό χαρακτήρα σε μια πανέμορφη αυλή!! Οι αλμυρές τηγανητες που δοκιμάσαμε είχαν γαρνιτούρα μαρμελάδας η οποία έδενε υπέροχα, και η γλυκιά τηγανήτα με τη λευκή σοκολάτα και τα φρούτα φα-ντα-στι-κη! Ο καφές τέλειος! Η εξυπηρέτηση μοναδική!!\nΡωτήστε το χρήστη _O5418OQ για το Μελιμηλον\n1 Ευχαριστούμε, _O5418OQ\nΑπό τα καλύτερα μαγαζιά που έχω επισκεφθεί\nΤόσο τα αλμυρά όσο και τα γλυκά πιάτα πεντανόστιμα και με πρωτότυπη εμφανίσιμη! Ο χώρος πολύ ωραίος και η εξυπηρέτηση από τις καλύτερες που έχω συναντήσει σε μαγαζί! Θα μπορούσα να είμαι κάθε μέρα εκεί ! Αξίζει να το επισκεφτείτε !\nΡωτήστε το χρήστη Kostasts1994 για το Μελιμηλον\nΠολύ νόστιμο πρωινό και χορταστικό,με πρωτότυπες ιδέες για να ξεκινήσει ευχάριστα η ημέρα σου. Τα κορίτσια ευγενικά και χαμογελαστα'. Μια επίσκεψη επιβάλλεται!!\nΡωτήστε το χρήστη markellat2017 για το Μελιμηλον\nΠολύ νόστιμα πιατα, καταπληκτικά smoothies. Το προσωπικό χαμογελαστό και ευγενέστατο. Καλόγουστη διακόσμηση.\nΡωτήστε το χρήστη ΜΑΡΙΑ Τ για το Μελιμηλον\nΕυχαριστούμε, ΜΑΡΙΑ Τ\nΤόσο χορταστικό κ γευστικό πρωινό νομίζω δεν έχω ξαναφάει ... τα κορίτσια είναι πανέμορφα κ πολύ ευγενικά !!! Προτείνω οποίος έρχεται στο νησί να πηγαίνει εκεί για το πρωινό του !\nΡωτήστε το χρήστη _Q3402TI για το Μελιμηλον\nΜελιμηλον: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΜελιμηλον: Έχετε πάει; Μοιραστείτε τις εμπειρίες σας!


«Νήστεψε» 40 ήμερο η «Κυρία», ώρα για νίκη! | Goal News Cy\nGOAL«Νήστεψε» 40 ήμερο η «Κυρία», ώρα για νίκη!\n«Νήστεψε» 40 ήμερο η «Κυρία», ώρα για νίκη!\nΝίκη και μόνο νίκη είναι το σύνθημα που επικρατεί στις τάξεις της Ανόρθωσης ενόψει του σημερνού ντέρμπι με τη Νέα Σαλαμίνα. Η «Μεγάλη Κυρία» έχει να κερδίσει εδώ και 40 ημέρες, από το 3-0 επί της Δόξας στις 11 Νοεμβρίου, μετρώντας τρεις ήττες και μια ισοπαλία στα τελευταία τέσσερα παιχνίδια. Ένας απολογισμός που την έχει φέρει στα χαμηλά διαζώματα του βαθμολογικού πίνακα, γεγονός που προκαλεί άγχος και αφόρητη πίεση για το αποτέλεσμα.\nΓι’ αυτό και οι ποδοσφαιριστές της θα χρειαστεί να δείξουν χαρακτήρα για να μπορέσουν να επιστρέψουν στις επιτυχίες. Και αυτό γιατί οποιοδήποτε άλλο αποτέλεσμα μπορεί να τη βάλει σε ακόμη μεγαλύτερες περιπέτειες, μιας και η απόσταση από την επικίνδυνη ζώνη είναι πολύ μικρή.\nΕπί των ημερών του Ρόνι Λέβι έχει παρουσιαστεί μικρή βελτίωση σε σχέση με προηγουμένως, επί Αντόνιο Πούτσε. Μια βελτίωση όμως που χρειάζεται συνέχεια για να έρθουν οι επιτυχίες που θα ανεβάσουν την Ανόρθωση πιο ψηλά στον βαθμολογικό πίνακα και θα της δώσουν κάποια κίνητρα τα οποία σήμερα λείπουν.\nΑπό εκεί και πέρα, η απουσία του τιμωρημένου Καλό αναμένεται να φέρει τουλάχιστον μια αλλαγή στο αρχικό σχήμα. Κάτω από τα δοκάρια θα είναι ο Κόπριβετς. Αναφορικά με την άμυνα αναμένεται να αγωνιστούν οι Γκάμπριελ (δεξιός μπακ), Ερέρο και Καλδερόν, ενώ ο Ρέινα είναι πιθανό να διατηρήσει τη θέση του αριστερού αμυντικού και να αφήσει στον πάγκο τον Σάντος (απέναντι στον ΑΠΟΕΛ δεν αγωνίστηκε λόγω καρτών). Στη μεσαία γραμμή επικρατέστεροι είναι οι Οικονομίδης, Βίκτορ και Σιβού.\nΚάτι που θα στείλει τον Ράγιος στα «φτερά» μαζί με τον Γκονσάλβες, ενώ ο Καμπρέρα θα αγωνιστεί στην κορυφή της επίθεσης. Θέση στο αρχικό σχήμα διεκδικεί και ο Κολούνγκα. Κάτι που αν συμβεί πιθανόν να αφήσει στον πάγκο τον Οικονομίδη, ο οποίος ήταν πολύ καλός κόντρα στον ΑΠΟΕΛ όσο αγωνίστηκε.\nΟ Λέβι δούλεψε με τους παίκτες του κατά τη διάρκεια της εβδομάδας και όλοι έχουν αντιληφθεί ότι πρέπει να μπει ένα τέλος στην κατρακύλα, αρχής γενομένης από τη σημερινή αναμέτρηση στο γήπεδο «Αμμόχωστος».\nΠροσοχή στις στατικές φάσεις\nΙδιαίτερη προσοχή δόθηκε από πλευράς Ρόνι Λέβι κατά τη διάρκεια των προπονήσεων, στην αμυντική συμπεριφορά όταν εκτελούν φάουλ ή κόρνερ οι αντίπαλοι. Η Ανόρθωση παρουσιάζει σοβαρές αδυναμίες όταν ο αντίπαλος απειλεί μέσω στατικών φάσεων κοντά στην περιοχή του Κόπριβετς και δέχεται εύκολα γκολ.\nΑπό εκεί και πέρα, στο στρατόπεδο της Ανόρθωσης περιμένουν να έχουν και σήμερα τη στήριξη του κόσμου τους. Μια στήριξη που θα τους δώσει το έξτρα κίνητρο για να διεκδικήσουν τη νίκη. Άλλωστε ο κόσμος είναι ο μοναδικός που μένει μόνιμα στο πλευρό της ομάδας, όπως αρμόζει στο όνομα του συλλόγου. Θα υπάρχουν ταμεία ανοικτά στο γήπεδο από τις 16:45, για όσους φίλους της Ανόρθωσης δεν έχουν προμηθευτεί ακόμη εισιτήριο.


Παρασκευή, 07 Αυγούστου 2020 01:04:34 ΜΜ\nΑρχική›Απόψεις›Από θέσεως...›Άγγελος Κωβαίος›Όλη - σχεδόν - η αλήθεια για τον Μεγάλο Περίπατο\n05:30 - 07 Ιουλ 2020\nΓίνεται πολύς λόγος για τα όσα συμβαίνουν με τον περιβόητο Μεγάλο Περίπατο της Αθήνας. Πολλοί διαφωνούν εν συνόλω, άλλοι αισθητικά, άλλοι είναι υπέρ των αλλαγών, άλλοι επικαλούνται τις μελέτες των ειδικών του ΕΜΠ, άλλοι λένε ότι καλή είναι η ιδέα, αλλά κακή η εκτέλεση.\nΠλην όμως, υπάρχουν κάποια στοιχεία που δεν έχουν δει το φώς της δημοσιότητας και όλοι είναι καλό να τα γνωρίζουν.\nΕνα από τα σημαντικότερα, είναι τι ακριβώς αναφερόταν στην εισήγηση που έγινε στο Δημοτικό Συμβούλιο. Εκεί λοιπόν, ο συγκοινωνιολόγος Γιώργος Γιαννής, παρουσίασε μεταξύ των άλλων μία έκθεση για το πώς θα επιβαρυνθεί η κίνηση στον κόμβο Ιπποκράτους και Πανεπιστημίου, με την δημιουργία των ποδηλατοδρόμων και πεζοδρόμων.\nΗ μελέτη έδειχνε ότι από το σημερινό επίπεδο «C» σε μία κλίμακα από το A έως το F, ο Μεγάλος Περίπατος θα οδηγούσε σε επίπεδο επιβάρυνσης κάπου μεταξύ «Ε» και «F».\nΥπό αυτό το πρίσμα λοιπόν, το έργο εξ αρχής εθεωρείτο δεδομένο ότι θα προκαλέσει κυκλοφοριακό έμφραγμα, τουλάχιστον στο συγκεκριμένο σημείο, αλλά όπως είναι σαφές και στους γύρω δρόμους, δηλαδή σε ολόκληρο το κέντρο.\nΕπιπλέον, υπάρχουν πολλά άλλα στοιχεία, τα οποία επισημαίνουν επιστήμονες του κλάδου.\nΌπως για παράδειγμα, ότι οι μελέτες για το έργο έχουν εκπονηθεί σε μία περίοδο κατά την οποία δεν υπάρχει αντιπροσωπευτική εικόνα για τον πραγματικό κυκλοφοριακό φόρτο της πόλης. Είτε λόγω κορονοϊού και αλλαγής στον τρόπο εργασίας, είτε λόγω της μειωμένης τουριστικής κίνησης και της απουσίας των ούτως ή άλλων προβληματικών για την κυκλοφορία πούλμαν, αυτό που συμβαίνει σήμερα στο κέντρο της Αθήνας, δεν ανταποκρίνεται στις πραγματικές συνθήκες.\nΓιατί κατόπιν όλων αυτών, το δημοτικό συμβούλιο ενέκρινε το έργο και γιατί έπρεπε όλα να γίνουν τόσο βιαστικά, είναι ένα θέμα προς συζήτηση. Όπως και το τι θα συμβεί από εδώ και στο εξής.\nΕπισήμως το έργο έχει τον χαρακτήρα του «πιλοτικού», που σημαίνει ότι είναι υπό δοκιμή και επανεξέταση.\nΜε δεδομένες δε τις πληροφορίες ότι στην κυβέρνηση υπάρχει μεγάλη δυσφορία για τις διαδικασίες που επέλεξε ο δήμαρχος Μπακογιάννης και τον τρόπο με τον οποίο δημιούργησε τετελεσμένα, αναμένεται με ενδιαφέρον το αν και πώς ο Μεγάλος Περίπατος θα προχωρήσει, θα τροποποιηθεί, θα προσαρμοστεί στην πραγματικότητα ή θα ματαιωθεί…


Άρθρα με ετικέτα: ειδήσεις\n- 5 στην εκδήλωση Winci στη Μεσίνα: χρήσιμες πληροφορίες για τους συμμετέχοντες\nΧρήσιμες πληροφορίες για διαμονή στην πόλη κατά τη διάρκεια της εκδήλωσης\nΕνώ η οργανωτική μηχανή που θα φέρει τοΕκδήλωση Winci a Μεσίνα βρίσκεται σε πλήρη εξέλιξη, όλο και περισσότερες ειδήσεις αποκαλύπτονται στο έργο. Το TrovaWeb που φροντίζει την οργάνωση της ημερομηνίας Messina, παρέχει σε όλους τους συμμετέχοντες που προέρχονται από έξω από την πόλη όλες τις χρήσιμες πληροφορίες για το πού να μείνουν και να φάνε.\nΟι υπηρεσίες ορατότητας Ιστού που αγαπούν περισσότερο οι πελάτες: αυτή είναι η μαρτυρία της Ferretti\nΗ λέξη απευθύνεται στη Ferretti, έναν πιστό πελάτη της TrovaWeb για να κατανοήσει καλύτερα γιατί μας επέλεξε.\nΕμείς FindWeb νοιαζόμαστε ιδιαίτερα για τη σχέση που έχουμε με τους πελάτες μας: είναι οι σύμμαχοί μας και κάθε μέρα χτίζουμε μαζί την επιτυχία τους επαγγελματική δραστηριότητα και το δικό μας Κύκλωμα σύνταξης πολυμέσων σε μια αμοιβαία και κερδοφόρα ανταλλαγή.\nΤο TrovaWeb σε αντίθετη τάση προσλαμβάνει νέους προσφέροντας ευκαιρίες\nΤο Sicilian Startup ξεκινά νέες προσλήψεις και διπλασιάζει τη δέσμευσή του με τους πελάτες\nΏρα πανδημίας και ώρα κρίση της αγοράς: όπου κι αν κοιτάξετε, αυτό φαίνεται να είναι η κυρίαρχη ατμόσφαιρα. Εάν κοιτάξετε προσεκτικά, ωστόσο, υπάρχουν πραγματικότητες όπως FindWeb που, παρά τα πάντα, καταφέρνει να μεγαλώσει. Ας δούμε πώς.


Η Μυκονοποίηση του Καστελόριζου | Navi\nΜπορεί ο τίτλος να αποτελεί μια γλωσσική βαρβαρότητα προς το παρόν αλλά έρχεται ν’ απαντήσει σε μερικούς προβληματισμούς από ανθρώπους που αγαπούν αυτό το νησί και δεν θέλουν να μείνουν άπρακτοι.\nΟι κάρτες που στάλθηκαν στο Καστελόριζο, αλλά και η ενίσχυση που πήρε η όλη προσπάθεια από τα ελληνικά blogs είναι σημαντική.\nΔιότι αποδεικνύει ότι ο ελληνικός λαός δίνει προσοχή σε μερικά θέματα όταν αντιλαμβάνεται ότι βρίσκονται σε κρίσιμη φάση. Πιο σημαντική ακόμα είναι η εξέλιξη της προσπάθειας, αφού μας ενημέρωσαν ότι υπάρχουν πολλοί που θέλουν να πάνε ακόμα και διακοπές εκεί και να οργανώσουν εκδηλώσεις. Όντως η φυσική παρουσία δίνει ακόμα μεγαλύτερη αξία και στους ανθρώπους που βρίσκονται στο νησί.\nΔιότι το Καστελόριζο δεν είναι μόνο ένας χώρος. Πιο πρακτικά πρέπει όμως να λειτουργήσουν και τεχνικές λύσεις. Με ποια έννοια; Με την έννοια της βιωσιμότητας. Δεν μας αρκεί να σκεφτόμαστε τους κατοίκους του Καστελόριζου. Δεν έχουν μόνο το δικαίωμα να επιζήσουν αλλά και να ζήσουν ως πραγματικά ελεύθεροι πολίτες. Αυτό σημαίνει ότι πρέπει να έχουν μια επάρκεια. Ακόμα κι αν το νησί έχει περιορισμένες δυνατότητες αυτό δεν σημαίνει ότι δεν υπάρχουν λύσεις. Και εδώ είναι που έρχεται το παράδειγμα της Μυκόνου.\nΗ ειδική θέση αυτού του νησιού δεν είναι ούτε γεωγραφική ούτε κλιματολογική, στη ουσία είναι καθαρά επίπτωση ανθρώπινης επιρροής πάνω στο χώρο μέσω του χρόνου. Φυσιολογικά το Καστελόριζο μπορεί να λειτουργήσει ως επέκταση της Ρόδου, όπως και η Γαύδος με την Κρήτη. Αλλά η πιο αποτελεσματική προσέγγιση είναι να αποτελεί ελκυστή λόγω σπανιότητας.\nΑυτή η μεταμόρφωση δίνει περισσότερες δυνατότητες για τους κατοίκους και αυτό δεν έρχεται σε σύγκρουση με το μέγεθος του νησιού. Στην εποχή του διαδικτύου σημασία δεν έχουν οι αποστάσεις αλλά οι συνδέσεις. Η δημιουργία ενός κέντρου στις άκρες αλλάζει όλα τα δεδομένα.